ועדת העבודה, הרווחה והבריאות, כנסת 20, פרוטוקול מספר 324, 2016-07-26 08:54

אלי אלאלוף: בוקר טוב.

אלי אלאלוף: היום ה-26 ביולי 2016, כ' בתמוז התשע"ו, שעה 8:54 ואני מתנצל על האיחור של חלק מאתנו.

אלי אלאלוף: אנחנו אמורים לדון היום בצו הגנה על בריאות הציבור (מזון) (שינוי התוספת העשירית לחוק), השתע"ו-2016 אבל נתחיל דווקא מהדיווח לוועדה לפי סעיף 318 לחוק הגנה על בריאות הציבור (מזון).

אלי אלאלוף: אני שמח לפגוש חברים ותיקים.

אלי אלאלוף: נתחיל בדיווח.

אלי אלאלוף: מי מדווח לנו?

<אלי גורדון: בוקר טוב.

<אלי גורדון: לפי סעיף 318 לחוק התחייבנו וחויבנו להגיע לוועדה ולדווח על ההתקדמות במהלך תקופה של שישה חודשים.

<אלי גורדון: יש לנו כאן הזדמנות להגיש נכון להיום את הדיווח עבור ששת החודשים ולדווח על מה עשינו במהלך התקופה הזאת, מאז אישור החוק בוועדה בנובמבר 2015.

<אלי גורדון: למעשה יום אחרי אישור החוק במליאת הוועדה, התחלנו לעבוד במקביל במספר מישורים.

<אלי גורדון: מכיוון שם המשחק לכל אורך הדרך היה עבודה בשיתוף פעולה עם כל הגורמים, הן גורמים במשרדי הממשלה והן נציגים של גופים שמייצגים את המפוקחים, כל הפעילויות שכרגע מפורטות בשקף למעשה עשינו בשיתוף פעולה.

<אלי גורדון: אני לא רוצה למחזר את המילה שיתוף פעולה יותר מדי כדי שלא נהפוך את זה למשהו שברור מאליו, אבל כאן בהזדמנות הזו אני רוצה להודות לכולם על שיתוף פעולה, על המשך שיתוף הפעולה כפי שהיה כאן קודם לכן.

<אלי גורדון: התחלנו מזה שבפגישה ראשונית עם כל הגורמים חילקנו את העבודה בתחום של הסברה והטמעה של התהליך והנגשת מידע לגבי שינויים של החוק לכל הגורמים המפוקחים, גם ליבואנים, גם ליצרנים וגם לאנשי פיקוח.

<אלי גורדון: לעניין זה קבענו שיהיו ימי עיון וכנסים שכל גוף ייצוגי יעשה וגם אנחנו יחד עם משרדי ממשלה, דוגמת משרד החקלאות וגופים נוספים כמו מרכז השלטון המקומי.

אלי אלאלוף: עם אותו צוות שהיה או תוספת כוח אדם?

<אלי גורדון: בוודאי שהתקנים העיקריים של צוות ההובלה של כל התהליך היו אותם אנשים שלקחו חלק פעיל כאן בוועדה בעבודה היום יומית שלה.

אלי אלאלוף: לא הבנתי.

אלי אלאלוף: גייסתם כוח אדם?

<אלי גורדון: אני עוד לא מדבר על כוח אדם.

<אלי גורדון: אני מדבר אתך על נובמבר 2015.

אלי אלאלוף: זאת אומרת שעד היום לא גייסתם כוח אדם.

<אלי גורדון: יש לי שקף לעניין קליטת עובדים ואני אעדכן ואתן דיווח גם בנושא זה.

אלי אלאלוף: אני רוצה להבין.

אלי אלאלוף: ההסברה והטמעה, כמו שאמרת, זה נעשה רק על בסיס כוח אדם קיים?

<אלי גורדון: כן.

<אלי גורדון: כל מה שעשינו עד היום, נעשה על בסיס כוח האדם הקיים ועל בסיס עבודה טובה פלוס.

<אלי גורדון: אני לא אוהב לתת ציונים לעצמי ולגוף שמתפקד אבל אין מנוס מלעשות זאת.

אלי אלאלוף: לא נעצור אותך באמצע המחמאות.

אלי אלאלוף: תן אותן.

<אלי גורדון: אני אגיד לך למה.

<אלי גורדון: חלק מהדברים שפורסמו אתמול-שלשום, כתבות שהן לא בדיוק משקפות את המציאות כמו שצריך.

אלי אלאלוף: יש לך מזל.

אלי אלאלוף: אני לא קורא עיתון.

<אלי גורדון: עשינו עבודה בכלל לא רעה ואנחנו מגיעים להציג את הממצאים שלה.

<אלי גורדון: במרץ ללא תלות בכניסת החוק לתוקף היה צורך להתחיל בהליך של יישום של מתן הפטורים לגופים שהם יצרני בשר מתאימים ועומדים בכל הקריטריונים, התחלנו לעבוד להכנת תשתית גם ממוחשבת וגם נוספת של התחום הזה.

<אלי גורדון: יש לנו על זה שקף וינון ייתן הסבר יותר מעמיק.

<אלי גורדון: חקיקת משנה.

<אלי גורדון: יש חקיקת סף שהחוק מדבר עליה שחייבת להיות תנאי סף ליישום החוק ב-30 בספטמבר.

<אלי גורדון: רפורמה במזון וקליטת העובדים.

<אלי גורדון: למעשה במסגרת ימי עיון וימי הסברה לציבור המפוקחים, קודם כל עשינו כנס הסברה לעובדי משרד הבריאות ועובדי שירות המזון שעושים פיקוח ביום יום וחשוב להם לדעת מה הן ההשלכות.

<אלי גורדון: לאחר מכן, בשיתוף פעולה, ארגנו את התכנים, לקחנו חלק פעיל בארגון ימי עיון והשתתפות שלנו בימי עיון שנעשו ואורגנו על ידי גופים כגון איגוד לשכות המסחר, התאחדות התעשיינים, בקרב יצרנים, יבואנים, אנשי חברות שיווק וכדומה.

<אלי גורדון: יש כאן גם דוגמה לשיתוף פעולה עם משרד החקלאות כאשר יחד עם משרד החקלאות ועם מרכז השלטון המקומי והסתדרות הרופאים הווטרינריים נעשו מספר ימי עיון עם אנשי פיקוח שהם לא אנשי פיקוח מטעם משרד הבריאות.

<אלי גורדון: בעניין של קידום חקיקת משנה.

<אלי גורדון: יאושרו היום, לאחר הדיווח – הגשנו בקשה לקבל אישור של הוועדה לעדכון - רשימת האגרות.

<אלי גורדון: גיבשנו תקנות ליבוא מזון רגיל.

<אלי גורדון: במקביל עשינו עבודה על טיוטת תקנות להפחתת עיצום כספי כי אלה שתי תקנות שמבחינתנו הן תקנות שמחויבות להיות בתוקף ביום כניסת החוק.

אלי אלאלוף: התקנות האלה אמורות לבוא לאישור הוועדה?

<אלי גורדון: כן.

אלי אלאלוף: מתי?

<אלי גורדון: זאת הסיבה שכרגע יש לי גם בקשת עזרה והבנה.

<אלי גורדון: בדרך יצרנו עוד תקנות נוספות שאושרו כאן לפני חודש ועל זה אני אתן דיווח, אבל יש לנו עיכוב.

<אלי גורדון: אנחנו אמורים במהלך השבוע הזה להפיץ את התקנות האלה להערות הציבור - מפוקחים, יצרנים, יבואנים, מפקחים, משרדי ממשלה לרבות משרד הכלכלה – ואנחנו תקווה שבמהלך חודש אוגוסט התקנות תהיינה לאחר הערות ומוכנות להגשה לוועדה.

<אלי גורדון: נבקש עזרה והבנה – וקודם כל סליחה – מהוועדה, אם אפשר יהיה לדון על התקנות האלה ולאשר אותן.

אלי אלאלוף: אני מודיע לך.

אלי אלאלוף: אתה יכול מהשבוע השני של ספטמבר.

אלי אלאלוף: בזמן הפגרה אנחנו מוכנים לדון בהן.

אלי אלאלוף: תרשמו לכם.

אלי אלאלוף: נעשה את זה בזמן הפגרה כדי לא לעכב.

<אלי גורדון: בסדר גמור.

<אלי גורדון: מצוין.

<אלי גורדון: תודה רבה.

<אלי גורדון: אם אפשר יהיה להקדים ולעשות את זה באוגוסט, יותר טוב.

אלי אלאלוף: ממחצית אוגוסט הכנסת סגורה פיזית.

<אלי גורדון: אם כן, נעשה את זה בתחילת ספטמבר.

<אלי גורדון: מכאן אני מבקש מינון שיציג את כל הדברים.

אלי אלאלוף: אתה יכול להגיד לי, למרות שלא קראתי את העיתון, מה לא היה נכון בפרסומים?

<אלי גורדון: אני לא אגיד מה לא היה נכון או לא נכון.

<אלי גורדון: אני אגיד אחרת.

<אלי גורדון: אני יכול לומר עובדתית מה נכון.

<אלי גורדון: אני לא רוצה להתווכח עם העיתון.

אלי אלאלוף: מאשימים אתכם ממש בזדון.

<אלי גורדון: יופי.

<אלי גורדון: זה לא נכון ויש כאן הוכחות על כך.

<אלי גורדון: הפיגור והעיכובים בתחנת הסגר אשדוד, שזה לב ליבו של העניין - - -

אלי אלאלוף: במקרה אני קראתי את זה.

<אלי גורדון: כיושב ראש ועדה וכל הוועדה שתרמו רבות לקידום החוק, לא הגיוני שבן אדם לא יקרא את הכתבה בה כתוב שמשרד הבריאות מכשיל רפורמה.

אלי אלאלוף: אבל למכס גם יש חלק.

<אלי גורדון: אני לא יודע.

אלי אלאלוף: כתוב.

אלי אלאלוף: עשרה ימים להמתין.

<אלי גורדון: עשרה ימים, זה העיכוב שאכן קיים נכון להיום והטיפול בסך כל המשלוחים התחיל לא היום.

<אלי גורדון: אנחנו מדברים על עיכוב שנוצר - - -

אלי אלאלוף: לכן הרפורמה הייתה צריכה לתקן את זה.

<אלי גורדון: כן.

<אלי גורדון: היא מתחילה.

<אלי גורדון: בוא לא נשכח שהרפורמה התחילה כהוראת שעה לאחר אישורה כאן בכנסת.

אלי אלאלוף: נראה לך שאתה אופטימי לעתיד הקרוב של הפעלת החוק?

אלי אלאלוף: שהדברים שכרגע מציינים אותם כעיכובים, ייפתרו?

<אלי גורדון: אני רוצה להבדיל בין המצב הקיים, בין הסיבות לעיכובים שקיימים ובין יישום הרפורמה, ברשותך, אם אתה רוצה, אני יכול לקפוץ לשקף האחרון ולהראות לך כי שם מדברים על המספרים.

<אלי גורדון: בשקף האחרון או אחד לפניו מוצגים מספרים עובדתיים מהמערכת הממוחשבת שעובדת ונותנת אישורים.

<אלי גורדון: נכון להיום, 1,200 אישורי הצהרה מה-4 ביולי, אז התחילו.

<אלי גורדון: יש לי פילוח שאני יכול להראות, פילוח פר יום לגבי כמה אישורי הצהרה ניתנו על ידי המערכת, יש לי פילוח פר יום כמה משלוחים שוחררו במערכת ממוחשבת לאחר ה-4 ביולי.

<אלי גורדון: הפיגור, צוואר הבקבוק שהיה, ואנחנו לא עזבנו את זה ולא עושים לא שביתות איטלקיות ולא שום דבר, אלא עובדים במאמץ רב כדי לתת מענה לעלייה משמעותית במספר המשלוחים שפתאום, אין לזה איזשהו הסבר הגיוני, הייתה עלייה משמעותית במספר המשלוחים שהגיעו לנמל אשדוד החל מסוף אפריל-תחילת מאי.

<אלי גורדון: זה מתחבר לחגים.

אלי אלאלוף: אתה יודע שאני יכול לבדוק אותך.

אלי אלאלוף: כשאני ישן באשדוד, אני סופר את האניות.

אלי אלאלוף: אני רואה את זה.

אלי אלאלוף: אף פעם לא היו יותר מ-14-15 אניות עוגנות בים, לא בנמל.

<אלי גורדון: בהמתנה.

אלי אלאלוף: בהמתנה.

אלי אלאלוף: עכשיו אתה רואה עשרים פלוס.

אלי אלאלוף: זה ממש לא יאומן.

<אלי גורדון: מאחר שהנוף הוא אותו נוף, אני יכול לומר לך שבגלל שסוכות יצר עוד כמה ימים של חופשות וכולי – שוב, זאת בדיקת אצבע – אכן לא מעט משלוחים הגיעו במכה אחת.

אלי אלאלוף: אתה רואה במכס את היישום של ההמלצות וההתמודדות שלהם עם העומס שנוצר?

אלי אלאלוף: לא נמצא כאן נציג המכס.

<אלי גורדון: לפי כל הפרוצדורות שנקבעו וההסדרים שנקבעו בצו יבוא חופשי, משלוח לא ישתחרר מהמכס כל עוד אין אישור של משרד הבריאות.

<אלי גורדון: כרגע משרד הבריאות, שירות המזון, הכוונה ברמה של תחנת הסגר.

<אלי גורדון: מספר עובדות שכן נכונות ואני לא מתווכח אתן.

<אלי גורדון: אכן יש עיכוב אבל נלחמים בו ועושים תגבור של כוח אדם הקיים ברמה של תחנת הסגר באופן קבוע, כי בשגרת חיים אין עיכובים בתחנת הסגר אשדוד ועובדה שאף אחד עד לאתמול-שלשום, במהלך כמה שנים טובות, לא זכה לכך שבגלל תחנת הסגר תהיה קיימת.

<אלי גורדון: שאלת על אי דיוקים.

<אלי גורדון: זה שבתחנת הסגר במהלך שבוע עבדו שני אנשים, זה עובדתית לא נכון.

<אלי גורדון: זה שטען יבואן כזה או אחר ש-95 אחוזים מהמשלוחים שלו שהוא הגיש בהצהרה עלו במדגם, אני לא יודע מי היבואן ומה המשלוחים שלו אבל אני יודע לדבר באופן כללי על סך כל המספרים ובהם אנחנו יכולים להצביע ולהראות לאדוני כמה משלוחים עלו בסך הכול במדגם.

<אלי גורדון: להזכיר לכולנו, רבותיי, במסגרת החוק, בהוראת שעה שלמעשה מקדימת החוק, יש שתי סיבות בגינן רשאי מנהל שירות המזון או מפקח בתחנת הסגר לעצור משלוח מזון רגיל לבדיקה, בגלל שהוא במסגרת עשרה אחוזים מדגם ויש החלטה של מנהל שירות המזון על ביצוע בדיקות כאלה או אחרות בהתאם למבצעים, בהתאם לניהול סיכונים, שהתוצר שלו הוא שהמשלוח הזה עלה במדגם או הוראה לבצע בדיקה ודיגום.

<אלי גורדון: אלה הנתונים.

<אלי גורדון: באופן עקרוני, אם יורשה לי, אני אצביע על כך.

<אלי גורדון: עכשיו אני רוצה להעביר את רשות הדיבור לדוקטור יוני ינון שיציג למעשה התקדמות שנעשתה במקביל, ואני רוצה להדגיש את זה, לכל העבודות שעשינו מנובמבר עד מרץ.

<אלי גורדון: יצביעו כאן גם חברים ושותפים שיושבים כאן סביב השולחן, למעשה כולם, שהתחלנו בהנפקת או מתן פטורים ליצרנים שעומדים בקריטריונים.

<יוני ינון: בנושא של הפיקוח הווטרינרי.

<יוני ינון: המטרה הראשונית, האתגר הראשוני היה החל ממרץ לאפשר למפעלים שעומדים בקריטריונים של פטור לקבל פטור מביצוע בדיקת משנה, למעט בדיקות רנדומליות כי החוק דיבר על פטור ובדיקות רנדומליות.

<יוני ינון: כדי לבצע את זה ולעמוד במשימה של מרץ כבר במרץ, היה צריך להקים מערכת ממוחשבת.

<יוני ינון: לאמיתו של דבר חשבנו שזה כבר על גבול הבלתי אפשרי כי לא נוכל לבצע את זה לבד מכל יתר המטלות - זאת מטלה בעיקר גם על המערכת הממוחשבת – וצריך להבין שזאת מטלה גם מול המפוקחים ויש לנו כאן

<יוני ינון: גם חיבור יחד עם המפקחים, קרי, נאלצנו - ובסופו של דבר זה היה הדבר הנכון – להתחבר גם למערכת של השלטון המקומי, ואני מניח שהם ידברו בהרחבה לגבי ההתחברות אליהם, ההתחברות הנכונה והטובה שהייתה גם למערכת של השלטון המקומי עם הבדיקות האזוריות של השלטון המקומי.

<יוני ינון: בסופו של דבר המערכת הוקמה.

<יוני ינון: עמדנו במשימה והמערכת עובדת החל ממרץ ומפעלים שעומדים בקריטריונים נכנסו לתוך התהליך והתהליך עובד.

<יוני ינון: התהליך הוא כמובן תהליך מורכב.

<יוני ינון: ניתן יהיה להראות חלק מהשקפים לגבי המערכת הממוחשבת או שקף אחד או שניים.

<יוני ינון: המערכת עובדת כשהיא למעשה מערכת אוטומטית.

<יוני ינון: יש שידור למשרד הבריאות, כל רכב שיוצא, כל משלוח שיוצא משדר למשרד הבריאות, שמרד הבריאות שולח לו באותו רגע פטור או לא פטור, בדיקה רנדומלית, ואותו רכב מגיע לבצע את אותה בדיקת משנה.

<יוני ינון: זה עובד באופן אוטומטי כאשר יש לנו מערכת יומית של בקרה יומית ואנחנו מסתכלים ברמה יומית כל יום כמה רכבים היו צריכים להגיע וכמה אכן הגיעו.

<יוני ינון: יש לנו פידבק משלטון מקומי לגבי רכבים שנפסלו וכל זה מתועד באותה מערכת.

<יוני ינון: כמו שאמרתי, המערכת הזאת היא מקושרת גם לשלטון מקומי שירחיב לאחר מכן בעניין, כדי לפתור את הבעיות און ליין ואכן לא מעט בעיות כי זה נעשה בצורה מהירה.

<יוני ינון: הקמנו ועדה שבסופו של דבר נתנה מענה לא רק לזה, ועדה בין-משרדית או מולטי סקטוריאלית – משרד הבריאות, משרד החקלאות, שלטון מקומי, הסתדרות רופאים וטרינריים וכמובן גם בעלי העניין כי בעלי העניין הם מהסקטור הפרטי, יכולות להיות משחטות, יכולות להיות מפעלים – ואנחנו מקיימים את הישיבות אחת לשבוע והישיבות האלה הן שוטפות לצורך קליטת בעיות באופן שוטף ומתן פתרונות באופן שוטף.

<יוני ינון: זאת אותה ועדת מעקב, כך אנחנו קוראים לה, שהיא שבועית.

<יוני ינון: אכן הוועדה הזאת נותנת פתרונות און ליין ללא מעט בעיות שאנחנו מוצאים בשטח, חלקן גם בעיות טכניות, חלקן בעיות מחשוביות – רכבים, רשימת רכבים – וכיוצא בזה.

<יוני ינון: הוועדה הזאת נתנה גם מענה לדרישה שהייתה לדוגמה בנושא של הרחבת שעות פעילות התחנות ואכן השלטון המקומי נעתר לבקשה, במקרה הזה של חלק מבעלי הפטור, להרחבת שעות הפעילות ואכן אנחנו נמצאים כרגע גם בפיילוט להרחיב את שעות הפעילות.

<נעה בן שבת: מה זה אומר פיילוט?

<נעה בן שבת: זה לתקופה או פיילוט בהיקף?

<יוני ינון: הוא קיים.

<יוני ינון: כל מי שרוצה, ייכנס לפיילוט הזה.

<יוני ינון: כל מי שלמעשה רוצה לשווק באותן שעות שהן שעות שהורחבו מעבר לשעות הפעילות הנורמטיביות.

<נעה בן שבת: עד מתי?

<יוני ינון: הפיילוט ימשיך לעד.

<נעה בן שבת: לא.

<נעה בן שבת: באיזה שעות מדובר?

<יוני ינון: נכון להיום זה עד 8:00 בערב.

<יוני ינון: כאשר ירצה השלטון המקומי, ירחיב את זה.

<יוני ינון: באותו פיילוט אנחנו נעשה התאמה בהתאם לדרישות.

<יוני ינון: צריך להבין שפתיחת שעות פעילות היא משאב, משאב שלא ניתן לנצל אותו כהוא זה אם אתה לא באמת רואה מה הדרישה ומה הצורך.

<יוני ינון: בהתאם לדרישות והצורך, לאחר הפיילוט, כמובן מן הסתם אנחנו גם נבקש את שיתוף הפעולה כדי להתאים את שעות הפעילות לצורך.

אלי אלאלוף: הצטרפו אלינו אורחים שבאו לבקר את הכנסת ולראות איך היא מתפקדת.

אלי אלאלוף: נכנסתם לישיבת ועדת הבריאות, המרכיב של הבריאות של הוועדה, ואנחנו דנים בחוק המזון כדי שיגיע לשולחנכם גם טרי, גם בריא ושיהיה בפיקוח טוב.

אלי אלאלוף: ברוכים הבאים.

אלי אלאלוף: תודה שבאתם.

אלי אלאלוף: מאיפה באתם?

<קריאה: נתיב הל"ה.

אלי אלאלוף: תודה.

אלי אלאלוף: כל הכבוד.

<יוני ינון: זה לגבי הרחבת שעות הפעילות.

<יוני ינון: שוב אני אומר ברמה שבועית אנחנו באמת בוחנים ונותנים גם עדכונים שוטפים מה היה במהלך השבוע.

אלי אלאלוף: למה המשטרה ביקשה שעות פעילות רחבות יותר?

אלי אלאלוף: לפי אחת ההערות שהעבירו אלי, שמעתי שהמשטרה ביקשה שהתחנות בחלקן לפחות יהיו פעילות כמעט 24 שעות ביממה.

<יוני ינון: המשטרה?

אלי אלאלוף: כן.

<קריאה: אולי המשחטות?

אלי אלאלוף: המשחטות.

אלי אלאלוף: נכון.

<יוני ינון: הדבר הטוב ביותר, האידיאל הוא באמת פתיחה במשך 24 שעות ביממה.

אלי אלאלוף: כמה שעות היום?

אלי אלאלוף: שמונה שעות?

<יוני ינון: לא.

<יוני ינון: נכון להיום, השלטון המקומי, אתם רוצים לעדכן?

<אבי שפירא: כרגע תחנות הבדיקה האזוריות פועלות באופן שוטף משעה 6:00 בבוקר עד שעה 4:00 אחר הצהרים ומשעה 4:00 אחר הצהרים ועד 8:00 ולפעמים 9:00 ו-10:00 בערב אם צריך.

<אבי שפירא: שוב, זה בהתאם לצורך.

אלי אלאלוף: אפשר לעשות תיאום?

<אבי שפירא: בתיאום עם כוננים שנמצאים ונותנים את השירות הזה.

<אבי שפירא: צריך לזכור שכרגע הצורך הוא צורך מאוד מאוד מוגבל.

<אבי שפירא: יש יחסית מעט מקבלי פטורים ומתוכם גם הצורך בבדיקה, מכיוון שהוא מדגמי, כמות הרכבים היא נמוכה.

<אבי שפירא: להעמיד כוח אדם שישב ויחכה לרכב כזה, זה בעייתי.

<אבי שפירא: לכן המילה פיילוט היא כאן.

<אבי שפירא: כלומר, צריך לבחון כל הזמן את הסיטואציה של כמה צורך יש לעומת כמה משאבים צריך להשקיע בעניין הזה ולנסות לחפש אולי גם פתרונות יצירתיים אחרים.

אלי אלאלוף: נמצא כאן נציג המשחטות.

אלי אלאלוף: שעות הפעילות היום, זה נראה לכם מספיק?

<אבשלום דולב: אני מרכז את פורום המשחטות.

<אבשלום דולב: ברוך ה' פתחו במשהו את העסק אבל אנחנו מדברים כאן על תהליך גדול הרבה יותר שיפתח את זה גם בכל הארץ ויאפשר לכל מי שרוצה להצטרף.

<אבשלום דולב: נכון, יש כרגע שלושה מפעלים.

<אבשלום דולב: בהמשך אנחנו נדבר על החסמים למה יש רק שלושה ולא יותר כי כתבנו מכתב מפורט בעניין אבל כרגע למה שיש, כפתרון לאותה פינה, הפתרון הוא ראוי.

אלי אלאלוף: אי אפשר לעשות תכנית שמתפתחת?

אלי אלאלוף: אפשר לשבת ולעשות עם ארגון המשחטות תכנית שמתפתחת וצופה את ההתפתחות הנדרשת עם פיקים ודאי בחגים ודברים כאלה?

אלי אלאלוף: אי אפשר לעשות את זה?

אלי אלאלוף: למה להשאיר את זה רק ללחץ הרגעי הזה?

אלי אלאלוף: תעשו תכנית שמראש ידעו שבתאריכים האלה זה עובר לקצב הרבה יותר גדול בנוכחות.

אלי אלאלוף: תעשו תכנית.

אלי אלאלוף: זה פשוט עניין ארגוני ולא חכמה גדולה.

אלי אלאלוף: \

<יוני ינון: אם אני יכול לומר על זה משהו.

<יוני ינון: מאוד מקובל.

<יוני ינון: אנחנו גם עשינו וביקשנו משלטון המקומי לפרסם בכלל את שעות הפעילות השנתית ולא לחכות לחגים.

אלי אלאלוף: תפרסמו ביחד.

<יוני ינון: כן.

<יוני ינון: זה בהחלט מקובל כדי לצפות עתיד ולדעת לחצים עתידיים.

אלי אלאלוף: אני מציע שעד שאתם תצאו לפגרה, תעשו את זה תוך שבועיים-שלושה.

אלי אלאלוף: זה לא דבר ענק.

אלי אלאלוף: תפרסמו תכנית שתחנות ההסגר ייפתחו בצורה כזו וכזו, ואז גם המפעלים תארגנו בהתאם.

אלי אלאלוף: זה עניין של עבודה ארגונית פשוטה.

אלי אלאלוף: אני בטוח שאתם תרימו את זה בשנייה, אבל תעשו את זה.

אלי אלאלוף: תתאמו את זה עם הווטרינרים, עם ארגון המשחטות והרשויות המקומיות כמובן שהן אחראיות להפעלה.

אלי אלאלוף: תעשו את זה.

אלי אלאלוף: זה נראה לי שכאן יש מקום להבין שהמערכת תתפתח בהתאם ליכולות שלה להתפתח.

אלי אלאלוף: זה ממש בשליטתכם.

<יוני ינון: נכון מאוד.

<יוני ינון: זה הכיוון אליו אנחנו הולכים.

אלי אלאלוף: יש לך עוד משהו לומר?

<יוני ינון: כן, רק להשלים ועוד לפני השקף הזה.

<יוני ינון: גם נושא של מרלוגים, אני רוצה לציין – זה כנראה גם יעלה – שזה נושא.

<יוני ינון: המילה מרלוג לא הייתה רשומה בחקיקה.

<יוני ינון: מרלוג זה מרכז לוגיסטי.

<נעה בן שבת: דנו בה במהלך הדיונים.

<יוני ינון: נכון להיום אנחנו קיימנו ועשינו מספר סיורים בנושא הזה על מנת לתת פתרונות גם לנושא של המרלוגים.

<יוני ינון: אנחנו מניחים שבמהלך החודש הקרוב, עוד היום – אתמול או היום – אנחנו למעשה מפרסמים את הנושא של הדרישות למרלוגים שהן קצת שונות מדרישות למפעלים.

<יוני ינון: ברגע שגם מרלוגים ייכנסו לתוך העניין, לתוך הנושא הזה, זה הצפי שלנו, הכוונה מבחינתנו תהיה גם להגדיל קצת או בצורה של ניהול סיכונים גם באיזשהו מקום להקל - זה נושא של שעות הערב ולכן אני מחבר את זה – כך שהמעבר מעסק פטור לעסק פטור אחר, למעשה יהיה פתוח מבחינת היכולת שלו לשווק את המוצרים גם מעבר לשעות השירות הרגילות.

<יוני ינון: זאת אומרת, גם זה משהו שאנחנו הולכים לעשות אותו ונוכל לדווח עליו בעתיד כשזה מתבצע.

אלי אלאלוף: לא הצגתי אבל נמצא אתנו חבר הכנסת דוקטור עבדאללה אבו מערוף ידידי היקר הוא ותיק ולא צריך להציג אותו וחבר הכנסת יגאל גואטה שהוא חבר כנסת חדש מ-ש"ס.

אלי אלאלוף: תתכוננו, הוא מכיר את הנושא ומשתמש בו בעבר הלא רחוק.

אלי אלאלוף: לכן תתכוננו לשאלות קשות.

אלי אלאלוף: ברוך הבא, יגאל.

יגאל גואטה: ברוכים הנמצאים.

יגאל גואטה: סליחה, בהקשר למה שאמרת, מרלוג הוא מקביל לכל מחסן?

<יוני ינון: השם מרלוג הוא מרכז לוגיסטי.

יגאל גואטה: אני יודע מה זה מרכז לוגיסטי.

יגאל גואטה: בכל הרשתות יש מרכז לוגיסטי.

<יוני ינון: הוא למעשה בית קירור.

יגאל גואטה: כן, אבל זה בעצם מקביל לכל מחסן שהוא בית קירור.

<יוני ינון: נכון.

יגאל גואטה: כל מחסן של סיטונאי של מזון.

<יוני ינון: מבחינתנו, נכון.

<אלי גורדון: מרלוג יכול להיות גם לא בית קירור.

יגאל גואטה: כל מרכז לוגיסטי.

<יוני ינון: כן.

יגאל גואטה: הוא מקביל למחסן.

<יוני ינון: בדיוק.

יגאל גואטה: אלה שקראו לזה מרלוג, אלה שופרסל ואסם שעשו מרלוג ליד חב"ד.

יגאל גואטה: זה בעצם מחסן.

<אבי שפירא: ארגון הווטרינריים.

<אבי שפירא: הערה.

<אבי שפירא: מרלוג, אכן מקביל למחסן מלבד העובדה שחלק ניכר מהמעבר דרכו הוא לא כזה שמאוחסן בכלל שם אלא נפרק ממשאית ועובר.

יגאל גואטה: ועובר למשאית, אבל זה קורה גם במחסנים שפורקים ושמים את זה בחוץ.

אלי אלאלוף: אמרתי לכם, הוא בקי יותר ממני בנושאים האלה.

<אלי גורדון: מרלוג בדרך כלל הוא עם שטחים יותר גדולים ומערכות ניהול פנימיות הרבה יותר משוכללות ממחסנים.

<אלי גורדון: בסוגיה הזו אנחנו עושים מאמץ, אנחנו כן בשיתוף פעולה כפי שינון ציין יחד עם כולם לומדים ומנסים לתקן לא טעויות אלא לשפר את המערכת ולעשות אותה טובה יותר.

<אלי גורדון: הצעתך בהחלט מתקבלת.

אלי אלאלוף: בסדר.

אלי אלאלוף: נמשיך.

אלי אלאלוף: אני רוצה שגם נשמע את הארגונים השונים.

<יוני ינון: אני אסיים את דבריי.

<יוני ינון: כאן אתם רואים המערכת הממוחשבת שעובדת עם הדיווחים היומיים.

<יוני ינון: זה ריכוז נתונים יומי לגבי כל הפעילות של המשלוחים שיוצאים ברמה היומית.

יגאל גואטה: דרך אגב, האם היושב ראש קורא מה שכתוב שם?

<יוני ינון: לא.

<יוני ינון: הוא לא מצליח.

<יוני ינון: אני אומר את זה בעל פה.

<יוני ינון: השקף הבא מראה און ליין ביומית, שעה-שעה, את הרכבים שנכנסים לתוך המערכת ודיווח לגבי האם כן צריך לבצע בדיקה או לא צריך לבצע בדיקה.

<יוני ינון: הנהג מקבל גם את אותו SMS שהוא צריך לבצע בדיקה כי הם חייבים לשדר אחרי שהרכב כבר יצא כדי שהרנדומליות באמת תהיה אפקטיבית.

<יוני ינון: כמובן גם נושא של הפידבק חזרה – נפסל, לא נפסל – והפולו-אפ.

אלי אלאלוף: מספרים בלי שנקרא מכאן.

אלי אלאלוף: כמה רכבים כאלה מסתובבים ביום?

<יוני ינון: בוא נאמר שהרכבים כרגע, מבחינת מספר הרכבים שמופחת, אלה 95 אחוזים ממספר הרכבים מופחת פר כל מפעל.

<יוני ינון: מפעלים שעומדים בפטור.

אלי אלאלוף: מספר.

אלי אלאלוף: לא באחוזים.

<יוני ינון: כמאה ביום.

<קריאה: נדמה לי 105.

יגאל גואטה: מה המספר הזה?

אלי אלאלוף: מספר הרכבים בהם יש בשר ועוד דברים.

<עופר רק: לא.

<עופר רק: מאה שנשלחים.

<יוני ינון: שצריכים לעבור בדיקה.

<יוני ינון: שאמורים להיות תחת בדיקה רנדומלית.

יגאל גואטה: רק בשר או קפואים?

<עופר רק: גם.

אלי אלאלוף: לא הבנתי את ההערה.

אלי אלאלוף: ברשותך, תסביר.

<עופר רק: מאה משאיות שיוצאות מהמפעלים משגרות למערכת, המערכת בצורה רנדומלית עוקבת לפי ההנחיות שכל משאית תידגם 12 פעמים בשנה, ובאותו רגע שזה משודר, נשלח לנהג SMS, הנהג אמור להיות כבר מחוץ למפעל בשביל הרנדומליות, ומשדר לו לך לתחנת בדיקה או לא.

<עופר רק: אני אומר שבגדול מאה משאיות ביום מתוכן נדגמות כחמישה אחוזים שזה חמש משאיות שנדגמות.

עבדאללה אבו מערוף: מבחינת חמישה אחוזי הרכבים שצריכים לעבור את המדגם, זה ספונטני?

עבדאללה אבו מערוף: יש אפשרות שהם ידעו איזה רכבים יבחרו?

<יוני ינון: ממש לא.

<יוני ינון: זאת כל העבודה.

עבדאללה אבו מערוף: אני מבין, אבל בכל זאת אין בכלל אפשרות?

<יוני ינון: אין סיכוי.

<יוני ינון: זאת כל העבודה שהייתה.

<יוני ינון: זה כל המאמץ שהיה, על מנת ליצור כאן את הנושא של האקראיות ושהם לא יודעים מי אמור להידגם.

עבדאללה אבו מערוף: חמישה אחוזים, זה לא מעט?

<יוני ינון: היו דיונים לא מעטים.

אלי אלאלוף: כאשר המערכת תפעל במלוא ההיקף.

אלי אלאלוף: חמישה אחוזים, זה נראה נורמלי.

אלי אלאלוף: חמישה אחוזים על מאה אחוזים, זה נראה מעט מדי.

אלי אלאלוף: אני חושב שכמו שאומר חבר הכנסת עבדאללה אבו מערוף, כדאי שבהתחלה האחוזים יהיו גבוהים יותר כדי שתוכלו לבנות גם מערכת מבוססת על מדגמים יותר גדולים.

יגאל גואטה: זה גם קצת יותר מרתיע.

יגאל גואטה: אם מדובר בחמישה אחוזים, הסיכויים להיתפס הם לא גדולים.

אלי אלאלוף: מסכים אתך.

אלי אלאלוף: אולי זה בהרצה.

אלי אלאלוף: גם בזה הייתי אומר שתעשו תכנית של הגברת הכמות המפוקחת.

<יוני ינון: אם צריך יותר או צריך פחות, בהחלט תמיד נכון לבחון מחדש.

<יוני ינון: כרגע לשון החוק היא חמישה אחוזים.

<יוני ינון: אם רוצים לשנות, זה דורש תיקון חקיקה.

אלי אלאלוף: אבל החוק התכוון למלוא ההיקף.

אלי אלאלוף: כשיהיו אלף ואלפיים, בסדר, חמישה אחוזים, יש לך מספר מספיק גדול של משאיות שייבדקו אבל כשזה בהתחלה ומדובר בחמישה מתוך מאה, זה מעט.

<אלי גורדון: החמישה אחוזים הם פיק.

<אלי גורדון: זה ה-טופ של האייסברג, כי האייסברג האמיתי הוא שברמה של כל מפעל ומפעל שכרגע קיבל פטור, יש לו מערכת פנימית של HACCAP שאמורה לתת מענה לזה שמשלוח שלא תקין, לא יצא בכלל החוצה.

יגאל גואטה: ודרך אגב, גם זה לא בטוח.

יגאל גואטה: אנחנו מכירים מפעלים עם HAACAP שהם שמים מזון קפוא בחוץ, בשמש.

<אלי גורדון: אין אפס תקלות.

יגאל גואטה: הם בעצמם צריכים בדיקה.

<אלי גורדון: כדי שמערכת HACCAP תדע לעשות בקרה ותהיה עליה בקרה חיצונית, יש חובה לפיקוח וטרינרי ציבורי על אותם מפעלים.

<אלי גורדון: עוד חמישה אחוזים, זה עוד משהו שמתווסף.

יגאל גואטה: מתי המערכת יודעת את מי בודקים באותו יום?

<אלי גורדון: היא יודעת.

<יוני ינון: משודר ברגע שהרכב יצא מהמפעל.

<יוני ינון: הנתונים משודרים ברגע שהוא יוצא מהמפעל.

<יוני ינון: ברגע שהוא יצא מהמפעל, הוא עדיין לא יודע אם הוא יהיה נתון לבדיקה או לא.

יגאל גואטה: מתי אתם יודעים מי נתון לבדיקה?

<יוני ינון: אנחנו יודעים ברגע שאנחנו מקבלים את הנתונים לגבי הרכב שאמור לצאת.

<יוני ינון: המערכת הממוחשבת באופן רנדומלי מגרילה אותו או לא מגרילה אותו, כך שיוצאים אותם חמישה אחוזים.

אלי אלאלוף: יגאל, זה אומר שגם הם לא יודעים איזה רכב ייבדק.

יגאל גואטה: בדיוק זה העניין כי אתם מכירים את כל הבעיות של אנשים מתוך המערכת שיודעים ומה קורה תמורת סכום סמלי.

אלי אלאלוף: לא, אל תדבר על סכום סמלי.

אלי אלאלוף: אני לא מקבל את זה.

יגאל גואטה: לא.

יגאל גואטה: כוס קפה.

יגאל גואטה: אולי פעם אחת נדבר על זה על השולחן ואז יתקנו את זה?

יגאל גואטה: אני מביך אותך.

<יוני ינון: אני אסיים ורק אומר בנקודות דברים נוספים שאנחנו עושים בהיבט של פיקוח וטרינרי כרגע ובחלקם גם נתחיל.

<יוני ינון: מה שכן התחלנו זה הנושא של מיפוי מפעלים טעוני פיקוח וטרינרי.

<יוני ינון: כלומר, המערכת הממוחשבת אכן כבר מתחילה לעזור לנו בזה.

<יוני ינון: מיפוי מפעלים, בין היתר גם את אותם מפעלים קטנים שאנחנו רוצים לאתר אותם על מנת שנוכל לסייע להם לעמוד ביעדי החקיקה בעוד שלוש שנים, ויהיו כאלה.

<יוני ינון: זה בעזרת משרד הכלכלה.

<יוני ינון: דבר נוסף הוא מיפוי נקודות הקצה.

<יוני ינון: גם בנקודות הקצה המערכת הממוחשבת נותנת לנו כבר מענה.

<יוני ינון: פנינו כבר גם לרשויות המקומיות.

אלי אלאלוף: כמה נקודות קצה כבר מחוברות למערכת?

<יוני ינון: נקודות הקצה לא מחוברות.

<יוני ינון: נקודות הקצה, משווקים אליהן.

<יוני ינון: עם הזמן המערכת הממוחשבת תוכל לתת לנו את התשובות לגבי זה.

<יוני ינון: דבר נוסף הוא הנושא של הקמת התאגיד.

<יוני ינון: החל מהחודש הבא אנחנו נרצה לרכז את בעלי העניין שקשורים לנושא של הקמת התאגיד.

יגאל גואטה: אפשר להחליף לו את השם?

יגאל גואטה: לשם תאגיד יש קונוטציות לא טובות.

אלי אלאלוף: אני מציע שלנושא התאגיד נקדיש ישיבה מיוחדת כדי שנלמד את הנושא.

אלי אלאלוף: ברגע שתמצאו לנכון ותהיו מוכנים להציג את הנושא, תאמרו לנו.

אלי אלאלוף: זה מהלך אדיר של הרבה מאמצים שמשלבים את כל המערכות השונות וכדאי שנקיים דיון מיוחד בנושא הזה.

אלי אלאלוף: תאמרו לנו מה המועד המתאים לכם ונעשה את זה.

אלי אלאלוף: אפשר לעבור לשלטון המקומי.

יגאל גואטה: אפשר שאלה?

אלי אלאלוף: בבקשה.

יגאל גואטה: ברגע שהמשאית יוצאת מהנקודה שלה, אפשר שהיא תיתן לכם לפחות מיקום לגבי המקום הראשון בו היא פורקת?

<יוני ינון: אנחנו יודעים.

יגאל גואטה: אם אתם יודעים, לפי דעתי אפשר כבר מיד ללכת לשלב הבא, לדגום את המקומות שם היא פורקת את הסחורה.

<יוני ינון: אמת.

<יוני ינון: זה חלק.

יגאל גואטה: אם יש לך מאה משאיות, יש לך כבר מאה נקודות שאתה יכול לדגום אותן.

<יוני ינון: זאת הכוונה.

יגאל גואטה: אם בהמשך תדגום את כל הנקודות אליהן הוא מגיע באותו יום, בטח במרלוגים שיוצאים ממוחשבים, הוא יודע בדיוק מה סדר היום שלו, אז בכלל אתה בדקה מגיע ל-600 נקודות.

<יוני ינון: נכון.

אלי אלאלוף: אם אתה לא מופתע, אני מאוד מופתע.

אלי אלאלוף: שמת לב שהם עושים היערכות חדשה עם מאמץ אדיר, עם כמה נקודות שבעצמם הם מבקרים את עצמם ואומרים שיש מקום לשיפור, אבל לא שמעתי את המילה חסר כסף, חסר תקציב, חסר לנו כוח אדם.

אלי אלאלוף: אני באמת רוצה לציין את זה כי הפעם זה מאפשר לאנשי האוצר לשבת בשקט וליהנות.

אלי אלאלוף: מרכז השלטון המקומי, בבקשה.

<עינת פלינט: מנהלת תחום הווטרינריה במרכז השלטון המקומי.

<עינת פלינט: לקראת ה-1 במרץ 2016, אז הוראת השעה נכנסה לתוקף, אני רוצה לציין את משרד הבריאות לשבח על שיתוף פעולה מאוד פורה שעשינו ביחד כדי ליישם את מטרות החוק וכדי להתחיל לעבוד מול המשחטות בנושא של מתן פטורים באופן הכי מהיר שניתן.

<עינת פלינט: שיתוף הפעולה של נושא מערכות המחשוב באמת תרם לנושא הזה.

<עינת פלינט: היום המערכת עובדת בצורה מאוד יעילה ומאוד טובה ונותנת מידע ונתונים עדכניים כמעט ברמה של און ליין.

<עינת פלינט: בהמשך למה שדוקטור ינון סיפר כאן.

<עינת פלינט: מרכז השלטון המקומי מונה על ידי הרשויות המקומיות בהתאם לחוק להיות הגוף האחר שבעצם אחראי על כל הנושא הזה מול הרשויות המקומיות כגורם שמטפל בכל ההשלכות של החוק הזה מול המדינה ומול התעשייה.

<עינת פלינט: הנושא הזה של המשחטות באמת נדון מדי שבוע בשולחן בו אנחנו יושבים ומדי שבוע עולים נושאים שונים שדורשים טיפול ודורשים מענה ואנחנו באמת עובדים עליהם.

<עינת פלינט: לדוגמה, נושא של הרחבת שעות הבדיקה, מתן מענה לדברים שעולים מהשטח והדברים באמת קורים באופן יעיל כאשר המהלך הוא תוך כדי תנועה והוא באמת נעשה במאמצים מאוד מאוד גדולים.

<עינת פלינט: מבחינתנו יש עדיין נושאים שהם לא פתורים.

<עינת פלינט: חסר כאן סביב השולחן משרד החקלאות שאחראי על נושא של יבואני הבשר.

אלי אלאלוף: הם הוזמנו ויקבלו מכתב לא סימפטי.

<נעה בן שבת: נוצרו בעיות עם יבואני הבשר?

<עינת פלינט: כן.

<עינת פלינט: מעבר לנושא של המשחטות, כאן יש עבודה מאוד פורייה, יש נושא שעדיין לא פתור והוא מול יבואני הבשר ומול העוסקים הפטורים שאלה בתי המטבחיים התעשייתיים שהם שלושה בתי מטבחיים שיש להם פטור מבדיקות משנה אבל הם צריכים להסדיר תשלום אגרות ודיווח ממוחשב.

<עינת פלינט: כך גם לגבי העוסקים הפטורים שהם יבואני בשר.

<עינת פלינט: יחד עם משרד הבריאות אנחנו מנסים לדלות אותם זה אחר זה, אבל אין עבודה מערכתית יעילה.

<עינת פלינט: אנחנו פנינו למשרד החקלאות מספר פעמים במכתבים, אבל לא היה מענה.

אלי אלאלוף: במקרה עם העתקים אלינו?

<עינת פלינט: כן.

אלי אלאלוף: הגיעו אלינו?

<נעה בן שבת: לא בנושא הזה של יבואני הבשר.

<נעה בן שבת: את אומרת שהבעיה מול המשחטות היא האגרות.

<קריאה: לא רק.

<עינת פלינט: לא רק מול המשחטות אלא מול בתי המטבחיים התעשייתיים.

<עינת פלינט: העוסקים הפטורים שמוגדרים בחוק אלה בתי המטבחיים ויבואני הבשר.

<עינת פלינט: בעיקרון לפי מה שכתוב בחוק, היצרנים האלה שהם מוגדרים כעוסקים פטורים, נדרשים לדווח דיווח ממוחשב במתווה דומה למה שהמשחטות והתעשייה כולה נדרשת לדווח.

<עינת פלינט: הם נדרשים להעביר דיווח ממוחשב ועל סמך זה נדרשת גביית אגרה לפי האמור בחוק.

<עינת פלינט: אני אתן דוגמה למשל בנושא של יבוא דגים, שזה מוסדר כבר שנים רבות.

<עינת פלינט: יבואני דגים שמייבאים סחורה לישראל, לא יכולים לשחרר את הסחורה שלהם לבתי הקירור לפני שהם משלמים אגרה לשלטון המקומי עבור הבדיקות שמתבצעות בהמשך.

<עינת פלינט: אנחנו פנינו למשרד החקלאות והצענו לעשות את אותו מתווה, במקום לרדוף אחרי יבואנים - דרך אגב, זה גם בא מהיבואנים שאנחנו עובדים מולם והם בעצמם מציעים את הפתרון הזה שהוא הרבה יותר יעיל גם עבורם – לעבור למתווה דומה.

<עינת פלינט: ברגע שיבואן ייבא את הבשר, הוא יצטרך להסדיר את האגרה ואחר כך ירד ממנו העול הזה.

<עינת פלינט: משרד החקלאות סבור שמאחר שזה לא כתוב בחוק, הוא לא רואה בזה פתרון.

<עינת פלינט: אנחנו בעצם ממשיכים בעבודה אל מול יבואנים באופן כולל, פרטני, בעזרת איגוד לשכות המסחר.

אלי אלאלוף: משרד המשפטים יכול להסביר לנו משהו?

<שי סומך: רק הבוקר נודע לי על הקושי הזה.

<שי סומך: אני חושב שבאמת משרד החקלאות צריך להסביר למה הוא לא מעביר את הרשימות.

<שי סומך: כדי לשלם את האגרות צריך לדעת מי הם אותם עוסקים פטורים.

<שי סומך: אני חושב שקודם צריך לשמוע את משרד החקלאות שיאמר מה הסיבה שהוא לא מעביר.

אלי אלאלוף: אנחנו נפנה.

<עינת פלינט: יש לזה השלכה נוספת.

<עינת פלינט: מאחר והפיקוח הווטרינרי אמור מבחינתם להתמקד בנקודות הקצה, אם אין דיווח ממוחשב, אנחנו לא יכולים להעביר את כוח הפיקוח שלנו שאלה הווטרינרים הרשותיים לנקודות הקצה, כמו שאדוני חבר הכנסת הציע, לבדוק היכן הם נפרקים כי המידע הזה לא קיים.

<מירה סלומון: כי אין לנו את הדיווח.

<נעה בן שבת: אבל לפי החוק הם חייבים להעביר את הדיווח.

אלי אלאלוף: אם המשרד הממונה הזה לא עושה שום עבודה, ודאי שלא יהיה.

<אבי שפירא: הם גם מחויבים להעביר, אמורה הייתה להתפרסם רשימה של העוסקים הפטורים והיא לא התפרסמה.

<אבי שפירא: כלומר, אנחנו מכירים את בתי המטבחיים ואנחנו מכירים את חלק מיבואני הבשר, אבל מה לעשות, לא את כולם, והם מסיבותיהם לא מתייצבים מיוזמתם.

<יוני ינון: לגבי הסוגיה הזאת.

<יוני ינון: נושא של עוסקים פטורים, להזכיר, עוסק פטור הוא לא מחויב אפילו בבדיקה אקראית.

<יוני ינון: זאת אומרת, הם היו פטורים לפני החוק והם עדיין פטורים לפי החוק.

<יוני ינון: יש שלושה בתי מטבחיים תעשייתיים ולא קשה לאתר אותם.

<יוני ינון: זאת הרשימה.

יגאל גואטה: מה הסיבה שהוא פטור?

יגאל גואטה: פשוט מחוסר ידע, מה הסיבה שהוא פטור?

<יוני ינון: הם היו פטורים עוד לפני החוק והחוק לא חל על מי שהיה פטור לפני כן.

יגאל גואטה: מה הסיבה שהוא פטור?

יגאל גואטה: מה זה אומר פטור?

אלי אלאלוף: אי אפשר לעשות תחקיר על כל שאלה.

אלי אלאלוף: אני מצטער, חבר הכנסת גואטה.

יגאל גואטה: קודם נאמר שהוא פטור.

יגאל גואטה: ממה הוא פטור?

אלי אלאלוף: הוא פטור מהבדיקות האלה.

<יוני ינון: מה שקורה, החוק מחייב את אותם בעלי פטור, אלה יבואני הבשר, מצד אחד, ושלושת בתי המטבחיים התעשייתיים, מחייב אותם לדווח על הבדיקות ולשלם את אותה אגרה.

<יוני ינון: לאותם עסקים פטורים אין אינסנטיב, אין אינטרס כרגע לדווח.

<יוני ינון: לכן משרד החקלאות, בסופו של יום לקח קצת יותר זמן ויש לנו רשימה של יבואני בשר.

<יוני ינון: אנחנו גם נכנס אותם ונצליח לכנס אותם על מנת לבוא ולומר להם, רבותיי, זה החוק, זאת לשון החוק, צריך להתחיל לדווח וצריך להתחיל לשלם את אותה אגרה.

<יוני ינון: אנחנו עושים את זה גם עם בתי המטבחיים וגם עם היבואנים.

<יוני ינון: יש עניין אחד שהייתה הצעה גם של השלטון המקומי וגם של משרד הכלכלה, ואמרנו שהדרך הטובה ביותר לפחות לאגרה ביבואני בשר, היא במקום לחפש אותם בבתי הקירור, לעשות כמו ביבוא דגים.

<יוני ינון: זאת אומרת, ביבוא דגים התשלום הוא במקום כאשר המשלוח מגיע ארצה.

יגאל גואטה: דרך המכס.

<יוני ינון: אם משרד החקלאות ייעתר ויסכים לבצע את אותו הדבר כמו שאנחנו עושים עם יבוא הדגים, לפחות שבעים אחוזים מהפתרון קיים.

<נעה בן שבת: אבל את הרשימה אתם אמורים לפרסם, את רשימת בעלי הפטור.

<יוני ינון: ברגע שמשרד החקלאות יעשה כמו שאנחנו עושים ביבוא דגים, יהיו את אותם יבואני בשר שמשלמים און ליין, הרשימה תתעדכן.

<יוני ינון: הרשימה גם יכולה ליפול.

<יוני ינון: אם יבואן פתאום יכול לבוא ולומר שהוא מחר כבר לא מייבא, אז הוא לא ברשימה, או יכול להתווסף יבואן.

<יוני ינון: לכן הדרך הנכונה מבחינתנו היא לבצע את זה כמו ביבוא דגים שמשרד החקלאות עושה את זה באותו נוסח.

<יוני ינון: פשוט צריכה להיות החלטה.

אלי אלאלוף: לא היה לכם דין ודברים עם משרד החקלאות?

<יוני ינון: בוא נאמר שהם לא כאן ואני חושב שרצוי היה שהם יגיבו על זה.

<עינת פלינט: אנחנו פנינו מספר פעמים למשרד החקלאות ולא נענינו.

אלי אלאלוף: אני שוב מבקש, למרות שאמרתם ששלחתם ואני חס וחלילה לא מטיל דופי, לשלוח אלינו בבקשה את העתקי המכתבים.

<נעה בן שבת: אדוני, אני רואה שזה כן נכלל.

<נעה בן שבת: הם דיברו על היבואנים וזה נבלע כאן.

<נעה בן שבת: הם דיברו על הדיווחים ועל מחסור בדיווחים ולא מספיק שמתי לב שמדובר ביבואנים.

<נעה בן שבת: זאת הייתה הטענה שכן הופיעה בהערות שלהם.

אלי אלאלוף: אנחנו נוכל להוציא בעצמנו מכתב למשרד החקלאות?

<נעה בן שבת: בהמשך, כן.

אלי אלאלוף: ולדרוש.

אלי אלאלוף: גם לנזוף בהם על כך שנעדרו מהדיון היום.

<מירה סלומון: ובכל זאת אנחנו נשלח כמובן העתקים.

אלי אלאלוף: כן.

אלי אלאלוף: בבקשה תשלחו לנו באופן מרוכז להנהלת הוועדה.

אלי אלאלוף: יש לי שאלה לווטרינרים.

אלי אלאלוף: אתם אחד הגופים שחשש מהרפורמה.

אלי אלאלוף: אתם יכולים להגיד לנו איך אתם מרגישים היום?

<אבי שפירא: אכן חששנו מהרפורמה ואנחנו עדיין חוששים ממנה.

<אבי שפירא: אני חושב שהרפורמה לפחות בתקופת המעבר עושה הרבה מאוד דברים טובים לכולם.

<אבי שפירא: מה יהיה אחרי תקופת המעבר - - -

אלי אלאלוף: תיזהרו מהשגרה.

אלי אלאלוף: השגרה זה דבר נוראי.

<אבי שפירא: המטרה של כולנו היא לשפר את הפיקוח מצד אחד מבלי להשית עלויות בלתי נסבלות על הציבור.

<אבי שפירא: זאת בעצם המטרה של כולנו.

<אבי שפירא: אנחנו כהחלטה, בסוף הדיונים החלטנו שאנחנו ניתן יד באופן מלא ליישום החוק הזה.

<אבי שפירא: אין לנו ולא הייתה לנו כוונה חלילה לשים מקלות בגלגלים ביישום החוק וזה מה שקרה.

אלי אלאלוף: לא איימתם בשום דבר.

<אבי שפירא: נכון.

<אבי שפירא: צריך לזכור שהחל מה-1 במרץ במקביל למה שתואר על ידי משרד הבריאות, אנחנו בעצם מטפלים באותה קבוצה גדולה מאוד מאוד של גופים שעדיין חייבים בבדיקת משנה ואלה מרבית העסקים כרגע.

<מירה סלומון: בדיקות משנה מלאות.

<אבי שפירא: בדיקות משנה מלאות.

<אבי שפירא: לצורך העניין, בתחילת התקופה התחלנו עם חמש חברות שהתנסו בבדיקות משנה אזוריות שמייעלות מאוד את נושא הבדיקה.

<אבי שפירא: הם לא צריכים יותר להיבדק בכל כניסה לעיר אלא בעצם הם נבדקים בשערי בדיקה אזוריים כך שכמות הבדיקות יורדת.

<אבי שפירא: אם התחלנו בחמש חברות כאלה, היום אנחנו נמצאים ב-75 חברות שנבדקות ומשגרות כל יום את תעודות המשלוח.

אלי אלאלוף: הוספנו לכם פרנסה.

<אבי שפירא: לא.

<אבי שפירא: זאת לא פרנסה.

<אבי שפירא: זאת עבודה.

אלי אלאלוף: יש עבודה ללא פרנסה?

<אבי שפירא: יש חמש משאיות שנבדקות כתוצאה מהפטורים האלה ביום, בכל תחנת בדיקה כזאת היום נבדקות מעל 200 ו-300.

<אבי שפירא: יש תחנות בהן נבדקים אפילו 200-250 רכבים, רכבי הובלה בתחנה.

<אבי שפירא: כל יום מצטרפים לתכנית הזאת עוד ועוד חברות שמבקשות להיכנס, מבינות כמה התכנית הזאת היא התכנית שמסייעת ועוזרת.

<אבי שפירא: אם לאט לאט מתוכן יזלגו לכיוון הפטורים - - -

<אבשלום דולב: זה תהליך רצוי שיזלגו לפטורים?

<אבי שפירא: בהחלט.

<מירה סלומון: זה רצון חופשי של השוק.

<אבי שפירא: אני חושב שבהקשר של אחוזי הבדיקה, וגם זה עלה באחת השיחות על ידי משרד הבריאות וגם משרד החקלאות, היה מקום עדיין להשאיר בדיקה באחוזים משתנים.

<אבי שפירא: כלומר, שחברה טובה תיבדק באחוזים מאוד מאוד נמוכים וחברה שמתגלים בה ליקויים, תעבור לאט לאט ותיבדק באחוזים גבוהים יותר.

<אבי שפירא: היום אני בספק אם החוק מאפשר דבר כזה.

<אבי שפירא: כלומר, צריך לבדוק את זה.

<אבשלום דולב: החוק לא מאפשר.

אלי אלאלוף: נציג המשחטות, אולי יש לך הערות.

אלי אלאלוף: בדרך כלל זה מלווה גם בביקורת ונשמח לשמוע.

<אבשלום דולב: בוקר טוב.

<אבשלום דולב: אני מפורום ארגון המשחטות.

<אבשלום דולב: אנחנו הוצאנו מכתב עם ההערות שלנו כדי שנהיה באמת ממוקדים.

<אבשלום דולב: קודם כל, אנחנו בברכות.

<אבשלום דולב: אנחנו עובדים עם שירות המזון יד ביד, מתייצבים כל שבוע לישיבת תיאום, הערות גם בין ישיבה לישיבה מטופלות מול המשחטות.

<אבשלום דולב: לצערי הרב כרגע במערכת של המשחטות יש רק שתי משחטות גדולות עם כמאה משאיות או כשמונים-תשעים משאיות.

<אבשלום דולב: אלו משחטות שנמצאות כרגע במערכת הפטורה.

<אבשלום דולב: יש לנו כמה דברים שלטעמנו צריך להתייחס אליהם ואולי גם לשנות משהו בחקיקה כי יש כמה לקונות.

<אבשלום דולב: יש בעיה של אבטחת מידע במערכת.

<אבשלום דולב: המידע שמועבר הוא מידע מסחרי רגיש.

<אבשלום דולב: יש שם את כל הלקוחות ועל כל לקוח ולקוח יודעים מה הכמות שהוא קונה כל יום וממי הוא קנה.

<אבשלום דולב: המידע הזה עובר דרך מערכת של מיילים.

<אבשלום דולב: אנחנו בבדיקה שלנו ראינו שצריך ליצור מערכת של אבטחת מידע יותר הדוקה.

<אבשלום דולב: אנחנו בחוק לא מוצאים לזה ביטוי.

אלי אלאלוף: בתקנות לא נוכל למצוא לזה ביטוי?

<אבשלום דולב: אני חושב שזה יותר עניין טכני.

<אבשלום דולב: צריך לקבל החלטה שהולכים למערכת הרבה יותר מאובטחת.

<נעה בן שבת: השאלה אם המשרד יכול להיערך לזה.

<יוני ינון: המערכת, כפי שאמרנו, המערכת הראשונית היא מערכת שהוכנה על מנת לתת מענה מידי ומהיר.

<יוני ינון: היא לא מערכת מורכבת.

אלי אלאלוף: בוא נלך לשאלה הפשוטה.

<יוני ינון: כפי שנמסר כאן, זה עניין טכני.

אלי אלאלוף: תביאו כחלק מהתקנות.

<אלי גורדון: אני חושב שזה דבר טכני.

<אלי גורדון: נתמודד עם זה במהות ולגופו של עניין בהקמת מערכת גדולה יותר, מורכבת יותר, שתיתן מענה.

אלי אלאלוף: כמה זמן זה דורש?

<אלי גורדון: זה דורש זמן.

<יוני ינון: זה יהיה יחד עם המערכת הגדולה ולא המערכת הקטנה.

<נעה בן שבת: זאת אומרת, עוד שלוש שנים.

<יוני ינון: לא.

<יוני ינון: היא לא תהיה עוד שלוש שנים.

<יוני ינון: אנחנו נעשה את זה הרבה קודם.

<אלי גורדון: הרבה קודם אבל היא לא תהיה מחר בבוקר.

<אלי גורדון: חד משמעית לא.

אלי אלאלוף: ין מחר למחרתיים יש 24 שעות.

אלי אלאלוף: כמה זמן?

אלי אלאלוף: תנסו לכמת את זה.

אלי אלאלוף: זה נראה לי מאוד רגיש.

<יוני ינון: הדבר היחידי שאפשר לומר, אני לא יודע אם להתחייב עליו, הרצון להסתנכרן גם עם הנושא של הקמת התאגיד עם הקמת המערכת הממוחשבת.

אלי אלאלוף: וכרגע אי אפשר לעשות איזה פעולות טכניות שמאפשרות לשמור על הסודיות או על הדיסקרטיות מסביב לנתונים כאלה ואחרים?

<נעה בן שבת: שמגבירות את האבטחה של אותה מערכת.

אלי אלאלוף: כרגע אלה שני מפעלים.

<אלי גורדון: בעוד עד חמישה-שישה חודשים, במושב הבא, אנחנו נצטרך להגיע לכאן ולדווח.

<אלי גורדון: אנחנו נשתדל לתת מאילוצי זמן משימות, תעדופים שלנו כארגון, מענה לדבר הזה.

<אלי גורדון: נשתדל.

<אלי גורדון: אני יכול להבטיח שנשתדל לעשות את הכול כדי לתת מענה.

<אלי גורדון: האם קיים מענה טכנולוגי פשוט?

<אלי גורדון: לא יודע.

אלי אלאלוף: לפחות רשמתם לפניכם שצריך התמודדות עם זה.

אלי אלאלוף: החוק נכנס לתוקף ב-30 בספטמבר ובוא נעשה כך שלקראת אותו מועד תוכלו לתת לנו דיווח שמספק את המשחטות.

<אלי גורדון: סליחה אדוני היושב ראש, לא אוכל להבטיח לך לתת.

אלי אלאלוף: דיווח.

אלי אלאלוף: קיבלתי.

אלי אלאלוף: אני אמרתי דיווח.

<אלי גורדון: דיווח, כן.

אלי אלאלוף: על ההתקדמות בעניין הזה.

אלי אלאלוף: אני הייתי רוצה לשמוע את הארגונים.

<אבשלום דולב: לא סיימתי להעיר את הערותיי.

אלי אלאלוף: בבקשה, תמשיך.

<אבשלום דולב: אני מקווה שלא תהיה זליגת מידע ולא נצטרך אחר כך לחקור את העניין.

<אבשלום דולב: יש לנו שאלה של ה-ואן סיילים.

<אבשלום דולב: אתם זוכרים שבוועדה היה כאן דיון על ה-ואן סיילים ואף אחד לא הבין מה זה אבל ה-ואן סייל קיים בשטח.

<אבשלום דולב: הוא קיים בשטח ובעיקר הוא מי שמפיץ את הבשר הטרף מהמשחטות.

<אבשלום דולב: הוא יוצא מהמשחטות ישירות.

<אבשלום דולב: היו דרישות מדרישות שונות להכניס את הקבוצה הזאת לתוך מערך המחשוב של המשחטות.

<אבשלום דולב: אנחנו לא יכולים לעמוד בזה.

<אבי שפירא: זה לא ה-ואן סייל.

<אבשלום דולב: רגע.

<אבשלום דולב: אנחנו לא יכולים לעמוד בזה.

<אבשלום דולב: העסק צריך למצוא את פתרונו.

<אבשלום דולב: יש בשר טרף, הוא לא יכול לנוע עם משאיות של המשחטות לפי הוראת נותני הכשרות ואנחנו צריכים למצוא לזה פתרון שלא נמצא עד לרגע זה.

<נעה בן שבת: מאיזו בחינה לא נמצא?

<נעה בן שבת: יהיו תקנות ל-ואן סייל.

<אבשלום דולב: כן, אבל אין תקנות.

<אבשלום דולב: עדיין אין תקנות ואין שום התייחסות.

יגאל גואטה: אבל גם הרכב שיוצא מהמרלוג הזה או מהמשחטה - - -

<אבשלום דולב: גם הוא יכול להיות ואן סייל.

יגאל גואטה: אבל גם עליו מדווחים.

יגאל גואטה: לא?

<נעה בן שבת: גם הוא נבדק.

<יוני ינון: אלה בדיוק הישיבות השבועיות שאנחנו מקיימים וזאת באמת אחת הבעיות שהועלתה.

<יוני ינון: זה נקרא ואן סייל אבל במקרה הנושא של הטרף, זאת לא רק משחטה אחת אלא כמה משחטות.

<יוני ינון: נתנו לזה פתרון.

<יוני ינון: נתנו לזה פתרון בכתובים ובעל פה.

<יוני ינון: נראה לי שהפתרון לא ידוע.

אלי אלאלוף: תשימו לב לזה ותשבו ביניכם.

<אבי שפירא: אכן ניתן פתרון לבשר הטרף באחת הישיבות אבל זה לא ה-ואן סייל.

<אבי שפירא: ואן סייל הוא רכב שלא יודע את יעדו הסופי בסופו של דבר ועל זה יש באמת דיונים.

יגאל גואטה: והוא גם לא יודע איזו סחורה הוא מוביל.

יגאל גואטה: לא יעד ולא סחורה.

יגאל גואטה: זה פתח לצרות צרורות כי הוא עומד והוא פותח והוא מראה לו, אתה רוצה את זה, אתה רוצה את זה.

<נעה בן שבת: אמורות להיות תקנות.

יגאל גואטה: בתחילת עבודתי בשופרסל, הייתי ספק שלושים שנים של שופרסל, הייתי עושה את הפרייבט לייבל הריבוע הכחול ובתחילת עבודתי הייתי ואן-סייל.

יגאל גואטה: קרוב לוודאי שאין חברה מסודרת שעובדת ואן סייל חוץ מסיירות של עלית שיש להם סיירות קטנות במלוחים או בדברים האלה, אבל חברה לבשר מסודרת, ואן סייל, אין דבר כזה.

יגאל גואטה: בדרך כלל אלה מאכערים שעובדים גם בלי חשבונית.

<אבשלום דולב: יש לי עוד הערה מאוד עקרונית והיא לגבי ההובלה בין המשחטות למרכזים לוגיסטיים ובין המשחטות למפעלי עיבוד.

<אבשלום דולב: אנחנו הבנו, וכך אנחנו מבינים את החוק, שבמעבר בין מפעל למפעל - דבריה של נעה מופיעים בכתובים של הכנסת, והחוק אומר את זה – כשיש בשני הקצוות רופא וטרינר, לא נדרשות בדיקות משנה.

<אבשלום דולב: גם בין מפעל למרלוג.

<אבשלום דולב: משום מה אנחנו כל הזמן מתדיינים על הנושא הזה ואני חושב שאת הנושא הזה צריך לפתור בהנחיה מאוד ברורה איך עושים את זה.

<אבשלום דולב: כרגע אין לנו פתרון וכרגע כולם בודקים ויש פיילוט וכל מיני דברים כאלה.

<אבשלום דולב: החוק אומר מה שצריך לעשות.

<אבשלום דולב: אולי עורך הדין שלי יציג את זה כי אנחנו ביחד.

אלי אלאלוף: זה דיווח ולא מתן פתרונות לבעיות.

אלי אלאלוף: אני באופן אישי לא ראיתי את החומר הזה.

אלי אלאלוף: אם זה רק מילה, בבקשה, אבל אני רוצה לשמוע גם את נציגי הגופים השונים.

<אילן בלומנפלד: אני אהיה מאוד קצר.

<אילן בלומנפלד: אני לא אכנס לדיון המשפטי.

<אילן בלומנפלד: אני רק רוצה להעיר שתי הערות קטנות.

<אילן בלומנפלד: קודם כל, אנחנו דיברנו עם משרד החקלאות.

<אילן בלומנפלד: אני מזכיר שמבחינת הרפורמה וכתיבת הפרק הווטרינרי, העבודה נעשתה בשיתוף פעולה מלא עם משרד החקלאות.

<אילן בלומנפלד: ממה שאנחנו יודעים, משרד החקלאות לא זומן לישיבה.

<אילן בלומנפלד: זה לא שהוא לא הופיע.

<אילן בלומנפלד: הוא לא זומן גם לישיבה הקודמת.

<ענת כהן שמואל: הוא זומן.

<אבשלום דולב: אנחנו ישבנו אתם אתמול.

<אבשלום דולב: הם לא ידעו על כך.

<נעה בן שבת: הוא מופיע ברשימת המוזמנים של הוועדה.

<ענת כהן שמואל: אל תזרוק את זה כאן בלי לברר.

יגאל גואטה: אתה זורק את זה כעובדה.

<ענת כהן שמואל: וזה לא נכון.

יגאל גואטה: תגיד אני חושב, תגיד אמרו לי, תגיד אולי.

אלי אלאלוף: משרד החקלאות הוזמן.

<ענת כהן שמואל: אולי בחר לא לבוא.

אלי אלאלוף: זה שהוא אפילו לא בחר לשלוח את שמות הנציגים שלו, זאת בעיה שלו.

<אילן בלומנפלד: אני מעדכן.

<אילן בלומנפלד: אנחנו ישבנו אתם אתמול ודיברנו אתם.

<אילן בלומנפלד: לדבריהם הם לא זומנו.

<אילן בלומנפלד: את זה צריך לבדוק.

<ענת כהן שמואל: עם מי ישבת אתמול במשרד החקלאות?

<אילן בלומנפלד: אפרת אביאן.

<ענת כהן שמואל: היא אחת מכל המשרד.

<אבשלום דולב: ואני שלשום ישבתי עם סרחיו דולב.

<נעה בן שבת: יש מערכת של זימונים.

<נעה בן שבת: הזימונים לא נשלחים ישירות אלא עוברים למנכ"ל המשרד.

<אילן בלומנפלד: בסך הכול, בשורה התחתונה מה שאני רוצה לומר בעניין הזה הוא שאנחנו חושבים, כמו מרכז השלטון המקומי וכמו משרד הבריאות, שמשרד החקלאות צריך לשבת סביב לשולחן ולהיות בדיונים.

<אילן בלומנפלד: הדבר השני שרציתי לומר, מבלי להיכנס לפרשנות.

<אילן בלומנפלד: יש בעיות פרשניות של החוק מאלף ואחת סיבות.

<אילן בלומנפלד: אנחנו רוצים לחשוב על פתרון.

<אילן בלומנפלד: אנחנו מציעים שהפתרון יהיה כזה שהוועדה תקים ועדה מצומצמת שתהיה מורכבת מנציג של משרד החקלאות, משרד הבריאות, משרד המשפטים, מרכז שלטון מקומי ואנחנו.

<אילן בלומנפלד: צריך לשבת במקום להגיע לבתי משפט ולהתחיל להתעסק בפרשנות של החוק הזה.

<אילן בלומנפלד: צריך פשוט לשבת ולהגיע להסכמות איך אנחנו מפרשים אותו כי יש כאן פערים מאוד גדולים ואלה לא סתם דברים משפטיים אלא אלה פערים שמשפיעים על האופן שבו המשחטות מתנהלות ביום יום.

אלי אלאלוף: זה לא הצוות שמתכנס כל שבוע?

<יוני ינון: לטעמי כן.

<יוני ינון: אלא שלעתים אלה סוגיות משפטיות.

אלי אלאלוף: אני אגיד לך.

אלי אלאלוף: אני אארגן להם את הישיבה.

אלי אלאלוף: אני חושב שלא צריך להרבות בצוותים ובגופים שונים.

אלי אלאלוף: תורידו את המילה ועדה ותאמרו צוות.

אלי אלאלוף: מתכנס צוות משימה והוא צריך לשמוע את כל הליקויים שקיימים במערכת ולהתמודד אתם.

אלי אלאלוף: לפי הצורך תפנו לאותו פורום.

אלי אלאלוף: הוא מרוכז על ידך?

<יוני ינון: כן.

אלי אלאלוף: תפנו ותביאו את זה לשם.

אלי אלאלוף: הוא ידאג להביא את כל הגופים הרלוונטיים.

אלי אלאלוף: אני לא חושב שבשביל כל בעיה צריך להקים פורום חדש.

אלי אלאלוף: הם מרכזים, הם אחראים על הפעלת החוק, הם אחראים לתקן אותו.

אלי אלאלוף: ברור שבחוק שהיה רק 340 ומשהו סעיפים יש מה לתקן ולהשלים.

אלי אלאלוף: תעשו את זה בתיאום אתם.

אלי אלאלוף: תודה על ההערה לגבי משרד החקלאות.

אלי אלאלוף: אני אומר שהם כן קיבלו הזמנה, לא ענו.

אלי אלאלוף: לו היו כאן, היינו יכולים לעשות מעקב טוב יותר ואכן נעשה את זה.

אלי אלאלוף: אני רוצה לשמוע את הגופים האחרים.

אלי אלאלוף: אתה אל תשב לי בשקט.

אלי אלאלוף: ברבע השעה האחרונה נעבור לנושא הנוסף שעל סדר היום, לנושא האגרות.

<רז הילמן: איגוד לשכות המסחר.

<רז הילמן: בדיוק רציתי לומר שגם על התקנות יש לנו מה להגיד.

אלי אלאלוף: אנחנו נגיע לתקנות.

אלי אלאלוף: יש עוד משהו?

<רז הילמן: אני כן אומר שבהחלט מתקיים שיתוף הפעולה שאלי גורדון דיבר עליו והוא מתקיים תחת לחץ מאוד מאוד גבוה של משימות ולכן חשוב לי גם כאן לומר לאלי דברים שאני אומר לו גם מחוץ לוועדה.

<רז הילמן: חשוב מאוד שאנחנו נקבל תשובות ותשובות כתובות לשאלות.

<רז הילמן: אנחנו מקבלים הרבה מאוד פניות מחברים שרוצים ליישם את ההוראות של הייבוא המקוון ולהיערך לחוק שייכנס לתוקף בעוד חודשיים.

<רז הילמן: חשוב שנקבל תשובות כתובות כדי שנוכל להעביר להם.

<אלי גורדון: אדוני היושב ראש, שלא תהיינה אי הבנות.

<אלי גורדון: ההערות של רז לפרק שעוד לא נגענו בו.

<אלי גורדון: אתה רוצה לדון בתקנות אבל יש לי עוד דברים.

אלי אלאלוף: תרשום את ההערה הכללית.

אלי אלאלוף: אני מבין ממנו, מההערות שלו, הוא רוצה הכול בכתובים והוא צודק.

<אלי גורדון: הוא צודק אבל הוא מדבר על משהו אחר.

אלי אלאלוף: גם אם יש חברות נפלאה בין הצוות, כדאי שתעגנו את זה בכתובים ובאופן מסודר.

<רוני סורקיס: שופרסל.

<רוני סורקיס: אני רוצה קודם כל להתחיל בכמה תיקונים.

<רוני סורקיס: קודם כל, אמנם הוראות השעה היו אמורות להתחיל במרץ אבל בפועל הן התחילו במאי.

<רוני סורקיס: זה התחיל ב-1 למאי.

<רוני סורקיס: אני מתחיל בתיקון טעויות כי זה מאוד מאוד חשוב אבל אני אנצל חלק מהן.

<רוני סורקיס: אנחנו קיבלנו מכתב לגבי הפיילוט וכי הפיילוט מתקיים עד השעה 7:00 בערב ואילו עכשיו הודיעו שזה עד השעה 8:00.

<רוני סורקיס: אני שמח שהרחיבו עד השעה 8:00.

<רוני סורקיס: אני אשלח לך את המכתב.

יגאל גואטה: אצלכם המרלוג עובד 24 שעות אם אני לא טועה.

<רוני סורקיס: כן.

<רוני סורקיס: אצלנו המרלוג עובד 24 שעות.

<רוני סורקיס: מה שקורה היום בפועל, חסר לנו גוף אוטוריטה אחת שמחליטה ושהיא הגוף הקובע.

<רוני סורקיס: בפועל אותו שיתוף פעולה כפי שמכנים אותו גורם בעצם לסוג של עמימות ואנחנו נמצאים כיום במצב, ואני אתן לך דוגמה אחת בלבד.

<רוני סורקיס: כתוב בחוק במפורש שעוף לא יעבור יותר מבדיקת משנה אחת אבל בפועל זה לא מה שקורה היום.

<רוני סורקיס: בפועל בדיקות משנה לעופות נעשים יותר מפעם אחת וצריך להגיד את זה בקול רם כאן.

<יוני ינון: קרא את כל הסעיף.

<רוני סורקיס: קראתי את כל הסעיף.

אלי אלאלוף: חברים, אל תרדו לפרטי פרטים.

אלי אלאלוף: אני לא מבין מה זה בדיקת עוף בבדיקת משנה.

<רוני סורקיס: כתוב במפורש שהבדיקה צריכה להיעשות פעם אחת בלבד וזה לא מה שקורה בשטח.

<רוני סורקיס: מעבר לזה, אני רוצה להאיר את עיני הוועדה.

<רוני סורקיס: יש כאן איזשהו מצב מאוד מאוד מוזר.

<רוני סורקיס: מצד אחד יכולים המפעלים והמשחטות במדינת ישראל לקבל פטורים מלאים מבדיקות משנה אבל רק שניים עושים את זה.

אלי אלאלוף: למה זה כך לדעתך?

<רוני סורקיס: כי זה מאוד קשה וזה בלתי אפשרי.

<רוני סורקיס: זה על גבול הבלתי אפשרי.

אלי אלאלוף: לקבל את הפטור.

<רוני סורקיס: כן.

<רוני סורקיס: מהצד השני בדיקות משנה אזוריות שבעצם אומרות לצורך העניין שמכפר סבא-רעננה ועד אשדוד יעשו בדיקת משנה אחת מתי שנוח, איפה שנוח, והמספרים קופצים מחמישה מפעלים ל-75 מפעלים.

<רוני סורקיס: זה אומר שזה משהו שצריך לחקור אותו קצת יותר לעומק.

<רוני סורקיס: לטעמי יש כאן

<רוני סורקיס: מצב שמי שרוצה להצטרף לבדיקות משנה אזוריות, הוא צריך לעשות דבר אחד בלבד - הוא צריך להתחיל לשלם.

<רוני סורקיס: אנחנו כאן מדברים על החוק להגנת בריאות הציבור ובפועל אנחנו כנראה מחטיאים את המטרה.

<רוני סורקיס: יש לנו מטרה מסוימת והיא להעלות את הרף של כולם מבחינת בריאות הציבור ולקדם את זה למצב שבעצם הרכבים והמפעלים יעבדו בצורה פתוחה וסדורה במדינת ישראל כשהם מפוקחים ולא כשהם משלמים ונוסעים בדרכים.

<רוני סורקיס: אני חושב שצריך לקיים את אותה ועדה עליה דיבר אילן בלומנפלד עם נציג מהוועדה הזאת של הכנסת כדי לראות איך אנחנו מקדמים את זה למקום הזה וכולם משגיחים על זה.

אלי אלאלוף: יש לי רק תשובה אחת חדה.

אלי אלאלוף: לא יהיה נציג הוועדה.

אלי אלאלוף: כל השאר, אני מסכים אתך.

אלי אלאלוף: אין לי ברירה אלא לקצר כדי שנגיע לתקנות.

אלי אלאלוף: אני תופס שיש כאן פורום מעקב שיטתי שמתכנס פעם בשבוע.

<יוני ינון: ביום קבוע, בשעה קבועה.

אלי אלאלוף: יופי.

אלי אלאלוף: אני חושב שזאת תשובה מצוינת כדי להעלות את כל הבעיות המאוד לגיטימיות.

אלי אלאלוף: אין לי את הכלים לשפוט מה שאתם אומרים ולכן אני לא רוצה לנסות להתמודד עם זה.

אלי אלאלוף: אני רוצה פתרונות.

אלי אלאלוף: אני חושב שאתם זקוקים לפתרונות און ליין.

אלי אלאלוף: זה לא יכול לחכות.

אלי אלאלוף: הפורום הזה צריך להוציא פרוטוקול אחרי סיום הישיבה.

<יוני ינון: יוצא פרוטוקול.

אלי אלאלוף: אני בטוח.

אלי אלאלוף: אני חושב שכדאי שתדעו שיש כאן

אלי אלאלוף: פורום שהוא אמור לתת לכם תשובות מהירות.

אלי אלאלוף: אי אפשר ברמה של חקיקה ומעקב אחרי ביצוע החוק, לא נוכל לתת תשובות ולא נוכל לעמוד ככלי מהיר ויעיל.

אלי אלאלוף: לכן אני חושב שיש לנו כאן תשובה וכדאי שאולי אפילו אם תרצו בתקנות אנחנו נעגן את הפורום הזה בצורה פורמלית.

<נעה בן שבת: אני צריכה לבדוק אם יש סמכות לעשות את זה בתקנות.

אלי אלאלוף: בבקשה.

אלי אלאלוף: נבדוק את זה.

אלי אלאלוף: תבדקו את האפשרות הזאת.

אלי אלאלוף: אני שוב חוזר ואומר שאנחנו רוצים לשמוע את הדברים, רוצים לקבל חומר, אבל זה לא אומר שאנחנו נתייחס לכל דבר כי אחריות הביצוע היא בהובלה של משרד הבריאות.

אלי אלאלוף: לצערי אני לא רואה כאן את משרד החקלאות ואנחנו גם להם וגם למכס נפנה עם ההערות שלכם מהדיון הזה ונוכל לתת תשובות אחרי שכל החומר יהיה.

אלי אלאלוף: גם אנחנו, עת נפנה, נפנה באמצעות משרד הבריאות כמובן.

אלי אלאלוף: ברשותכם, נעבור לנושא של התקנות.

<אלי גורדון: אדוני היושב ראש, אם יורשה לי, שלוש דקות.

<אלי גורדון: עשינו כאן עבודה מאוד גדולה.

<אלי גורדון: לעניין היבוא, איך זה עובד.

אלי אלאלוף: תשמור את זה לסיום.

אלי אלאלוף: אם נהיה יעילים, נוכל להתייחס.

<נעה בן שבת: אתם רוצים להסביר את הצו?

<שרון גוטמן טרודלר: יועצת משפטית, שירות המזון הארצי, משרד הבריאות.

<שרון גוטמן טרודלר: לפי סעיפים 313 ו-314 לחוק יש סמכות לשר הבריאות לתקן את התוספת העשירית וזאת בקשה לתקן את התוספת העשירית לגבי שתי אגרות.

<שרון גוטמן טרודלר: שתי האגרות מתייחסות למזון רגיש, האחת היא לגבי אגרת אישור יבוא מוקדם בסך 384 שקלים.

<שרון גוטמן טרודלר: אלה האגרות שנגבות כיום לפי הוראת המעבר בחוק, לפי סעיף 321ז לחוק.

<שרון גוטמן טרודלר: האגרה השנייה, אגרת שחרור שלגבי מזון רגיל היא לא משתנה אלא נשארת 384 שקלים לכלל קבוצות המזון ולגבי מזון רגיש האגרה תהיה לפי כל קבוצת מזון במשלוח אותו מבקשים לשחרר.

אלי אלאלוף: לגבי קביעת גובה האגרות וכולי, יש לי בקשה.

אלי אלאלוף: יש ועדה מיוחדת במשרד המשפטים.

<נעה בן שבת: באוצר.

<אלי גורדון: אנחנו קיבלנו אישור של הוועדה.

אלי אלאלוף: הכול מאושר.

אלי אלאלוף: בסדר.

אלי אלאלוף: התייחסויות, בבקשה.

אלי אלאלוף: עם כל הכבוד לחבריי חברי הכנסת, תמיד נעים להיפגש מחדש.

אורלי לוי אבקסיס: יש עוד חוק נוסף שנוגע למשפחות במצוקה.

אורלי לוי אבקסיס: אני רואה איך מושכים גם חברים מהקואליציה ואני מקווה שאנחנו כאן חושבים דומה.

יגאל גואטה: לא דומה.

יגאל גואטה: אנחנו חושבים אותו הדבר.

אורלי לוי אבקסיס: מצוין.

אורלי לוי אבקסיס: אני שמחה לשמוע.

אורלי לוי אבקסיס: עוד בשורה.

<רז הילמן: איגוד לשכות המסחר.

<רז הילמן: אני מבקש להכניס תקנה לצו הזה.

<רז הילמן: הצו אומר שביבוא מזון בכלל לישראל, אני אפשט את זה, אם המשלוח כולל אך ורק מזון רגיל, גם אם אלה הרבה סוגים של מזון רגיל, תשולם אגרה אחת.

<רז הילמן: אם זה מזון רגיל בצירוף מזון רגיש אחד, ישולמו שתי אגרות.

<רז הילמן: אם זה מזון רגיל ושתי קטיגוריות שונות של מזון רגיש, ישולמו שלוש אגרות.

<רז הילמן: מה זה שתי קטיגוריות שונות?

<רז הילמן: יש כאן רשימה ארוכה.

<רז הילמן: חלב, מוצר חלב – זו קטגוריה אחת.

<רז הילמן: דגים הם קטגוריה אחת.

<רז הילמן: יש שימורים, יש תוספי תזונה.

<רז הילמן: כל דבר כזה, הוא קטגוריה אחת.

<רז הילמן: זאת אומרת שיכול להיות מצב שמישהו מביא משלוח ובאותו משלוח יש לו גם גבינה, גם דגים, גם תוסף תזונה ועוד מוצר, וגם מזון רגיל, והוא יכול למצוא את עצמו משלם חמש אגרות.

<רז הילמן: אם אנחנו משווים את זה להיקף פעילות של יבואן אחר שמביא משלוח הרבה יותר גדול ומביא מאותה קטגוריה – למשל מוצרי חלב אבל הרבה מאוד מוצרים – היקף העבודה של המפקח בתחנת ההסגר, הוא לא בהכרח היקף עבודה גבוה יותר וסכומי האגרה מצטברים לסכומים מאוד מאוד גבוהים.

<רז הילמן: לכן אני חושב שהנכון הוא לעשות אגרה פר משלוח, אגרה אחת, או לכל היותר להגדיר ולאפשר את כל הרשימה הזאת אבל לתת התניה שבכל מקרה סכום האגרה שתשולם לא תעלה על שתי אגרות.

<רז הילמן: בסופו של דבר האגרות האלה הן אגרות מאוד מאוד יקרות, הן מצטברות לסכומים מאוד מאוד גבוהים.

<רז הילמן: דיברנו הרבה על הצורך גם להתמודד עם יוקר המחיה, הוועדות האלה בטח לא תורמות ליוקר המחיה.

<רז הילמן: אם נשווה את העלויות האלה לעלויות שיש באגרות פיקוח על ייצור מקומי, זה ממש עולם אחר.

<רז הילמן: העלויות על הפיקוח המקומי הן לגמרי זניחות.

אלי אלאלוף: תן לי לשאול שאלה.

אלי אלאלוף: שיטת החיוב היא חדשה?

<רז הילמן: שיטת החיוב איננה חדשה.

<רז הילמן: בעצם מה שקרה בשנים האחרונות, אני לא יודע אפילו באיזה אופן חוקי זה היה מוסדר, אבל היה איזשהו הליך חוקי שהסדיר משהו שהוא מאוד דומה למה שכתוב בצו הזה.

<רז הילמן: זה לא יושם, לפי מה שהיבואנים מעדכנים אותי, בצורה אחידה, חלק הקפידו על כך וגבו לפי קטגוריות וחלק הקפידו פחות.

<רז הילמן: עכשיו כשבאים ומקבעים את זה בחוק בפיקוח של ועדה פרלמנטרית, אני חושב שזה מקום לעשות סדר.

אורלי לוי אבקסיס: על כמה הכנסות המדינה מוותרת בעקבות השינוי הזה?

אורלי לוי אבקסיס: יש לכם הערכה?

אורלי לוי אבקסיס: בטוח עשיתם בדיקה.

<רז הילמן: מה זה הכנסות?

<רז הילמן: זה לא מס.

אורלי לוי אבקסיס: האגרה הזו הולכת לאן שהוא.

אורלי לוי אבקסיס: אל תשחק לי אותה כאילו אני לא מבינה במה מדובר.

<רז הילמן: אני רק אומר שזה לא עניין של כמה הכנסות המדינה מאבדים כי זה לא משהו שאמור לייצר הכנסות למדינה.

אורלי לוי אבקסיס: כרגע אמרת שזאת עלות מאוד מאוד גבוהה.

אורלי לוי אבקסיס: תגיד מה שיש לך להגיד.

אורלי לוי אבקסיס: גם אם זה פחות נעים לחברי הכנסת, תגיד.

<רז הילמן: זאת עלות של עשרות מיליונים.

<רז הילמן: הם יודעים בדיוק את הסכום.

אורלי לוי אבקסיס: עשרות מיליונים שהמדינה מוותרת.

<רז הילמן: לא.

<רז הילמן: מה פתאום מוותרת?

<רז הילמן: היא לא מוותרת.

אורלי לוי אבקסיס: מקצצת.

<נעה בן שבת: מדובר בקביעת אגרות לגבי יבוא של מזון רגיש.

אורלי לוי אבקסיס: הוא אומר שבמשלוח אחד יוכלו להגיע חמישה סוגי מזון.

<נעה בן שבת: הוא אומר תיאורטית עכשיו, לאור השיטה, הוא אומר שהשיטה הזאת נהוגה גם היום.

אלי אלאלוף: אבל היא לא מופעלת.

<נעה בן שבת: היא לא תמיד מופעלת.

<רז הילמן: היא לא מעוגנת.

<רז הילמן: היא לא יושמה בצורה מלאה.

<נעה בן שבת: כרגע רוצים לעגן אתה בתקנות והתקנות אומרות שלגבי מזון רגיש, לגבי כל סוג של מזון, תיגבה אגרה.

<נעה בן שבת: הוא אומר שיכול להיות שבמשלוח יהיו חמישה סוגי מזון ולכן חמש אגרות.

אלי אלאלוף: זה מובן.

אלי אלאלוף: אפשר לקבל תשובה?

אלי אלאלוף: משרד הבריאות יכול לתת לנו תשובה?

<שרון גוטמן טרודלר: אני אתחיל ואלי ישלים.

<שרון גוטמן טרודלר: עד ערב פרסום החוק האגרות נגבו לפי תקנות אגרות בריאות.

<שרון גוטמן טרודלר: על התוקף של האגרות לגבי הגבייה מתנהל עכשיו דיון.

<שרון גוטמן טרודלר: נקבע בפסק דין בבית משפט השלום בראשון לציון ספקות לגבי החוקיות.

<שרון גוטמן טרודלר: בספטמבר יש ערעור במחוזי ולכן האגרות הורדו משמעותית מכיוון שלפי תקנות אגרות בריאות הן עמדו ערב פרסום החוק על כמעט 500 שקלים.

<שרון גוטמן טרודלר: ערב פרסום החוק הן הורדו ל-384 שקלים ועכשיו אנחנו מדברים רק על המזון הרגיש ורוצים לעגן את הגבייה של האגרות כמו שהיא עוגנה ערב פרסום החוק לפי קבוצות מזון.

<שרון גוטמן טרודלר: זאת אומרת, כבר הייתה הפחתה של מעל מאה שקלים בסכום וכרגע אנחנו רק מדברים על אופן הגבייה לפי קבוצות המזון ורוצים לקבע אותו.

אלי אלאלוף: אבל ההערה של רז הייתה שיכול להיות שבמשלוח אחד יהיו כמה סוגים.

<אלי גורדון: אני אתייחס.

אלי אלאלוף: אני רוצה שתענו לשאלה הברורה.

אלי אלאלוף: היום במשלוח אחד אתם יכולים להגיע לגבייה של חמש פעמים אגרה כזו או אחרת.

<אלי גורדון: היפותטית זה יכול להיות גם עשרים אבל מעשית מוצרי חלב שמובלים בטמפרטורה מבוקרת לא יכניסו אל תוך המשלוח הזה גם שימורי דגים אליהם רז התייחס.

<אלי גורדון: לכן כל יבואן יודע לעבוד בתחום שלו, בתחום העיסוק שלו בהארדקור שלו.

<אלי גורדון: לכן המשלוח גם כולל מוצרים שהם בתחום עיסוקו.

אלי אלאלוף: סוג אחד.

<אלי גורדון: לא סוג אחד.

<אלי גורדון: אלה יכולים להיות גג שני סוגים אבל לא יותר מזה.

<אלי גורדון: שנית.

<אלי גורדון: צריך להבין שמשלוח מזון רגיש, אותם מפקחים שדיברנו עליהם בתחילת הדיון משקיעים זמן, עבודה, פיקוח ואם משלוח מכיל עשרים מוצרים, נכון להיום יבואן של תוספי תזונה שרז הזכיר אותו, יכול להביא עשרים-שלושים מוצרים ולשלם אגרה אחת אבל המפקח צריך לעשות עבודה ולבדוק כל מוצר ומוצר, אם זה מוצר אחד או עשרים מוצרים.

<אלי גורדון: הוא צריך לבדוק ניירת, מסמכים, הרכב של כל מוצר ומוצר ויתכן מאוד שצריך להשלים בדיקות.

<אלי גורדון: לכן הטענה שזה יעלה כך או אחרת ליבואן, היא לא מציאותית.

<אלי גורדון: בהתייחס לשיטות הדיגום.

<אלי גורדון: מאז שמערכת מחשוב עובדת בכל הנמלים למעט נמל שייח' חוסין ואלנבי, למעשה שיטת גביית האגרות מתבצעת בהסתמך על גובה האגרה שהמערכת מזהה וקובעת.

<אלי גורדון: אין כאן יכולת לגבות אגרה בצורה לא דומה.

אלי אלאלוף: חבר'ה, תקצרו.

אלי אלאלוף: מה התשובה העניינית?

<אלי גורדון: עניינית, נכון להיום, כך זה עובד וכך גובים אגרה גם היום מאז המערכת ממוחשבת בכל הנמלים.

<נעה בן שבת: אתה בעצם אומר שבכל סוג קבוצת מזון, צריך לעשות את כל הבדיקה לכל קבוצת מזון.

<אלי גורדון: בלי קשר.

<יוני ינון: גם שזאת אותה קבוצה.

<אלי גורדון: היו כאן שתי טענות.

<אלי גורדון: טענה אחת היא שבנמל איקס עובדים אחרת מאשר עובדים בנמל ואי.

<אלי גורדון: זה לא נכון.

<אלי גורדון: מערכת ממוחשבת יודעת להסתמך על אישורים שהונפקו על ידי מהנדס בשירות המזון במחלקה ליבוא ולקבוע אגרה ולשייך אגרה לקבוצה.

<אלי גורדון: שנית, ברוב המקרים משלוחים מגיעים - - -

אלי אלאלוף: סליחה, שאלה.

אלי אלאלוף: הבקשה של רז לדעת

אלי אלאלוף: כם היא לא מוצדקת ואתם לא ממליצים על שינוי כלשהו.

<אלי גורדון: נכון.

<רז הילמן: התייחסות קצרה.

<רז הילמן: אלי אמר שיבואן יש לו את התחום שלו ולכל היותר יש שתי קטגוריות במשלוח.

<רז הילמן: אם כך, זה בעצם מה שאני ביקשתי.

<רז הילמן: אני ביקשתי שיובהר בצו שבכל מקרה לא ייגבו יותר משתי אגרות בשביל משלוח.

<אלי גורדון: ואם יהיו שלוש, ארבע ועשרים קטגוריות?

<אלי גורדון: עם כל הכבוד, משלוח יכול להיות יותר ממכולה אחת.

<רז הילמן: לפני רגע אמרת שאין יותר משתי קטגוריות.

<רז הילמן: למה אתה חושש מזה?

<אלי גורדון: אני לא מכחיש את מה שאמרתי.

<אלי גורדון: מצד שני, אני לא רוצה לשים לעצמי תקרת זכוכית משום סיבה שהיא.

<אלי גורדון: גם אם זאת המציאות, אני רוצה שהמציאות תהיה נכונה ולא עקומה.

<אלי גורדון: במציאות הנכונה מפקח משקיע את הזמן ומטפל בכל מוצר ומוצר במשלוח.

<רז הילמן: ייווצר פער עצום בין עלויות האגרות של היבוא לבין עלויות האגרות של הייצור המקומי.

אלי אלאלוף: אנחנו ננסה ביישום ואחר כך נבדוק במעקב.

<אלי גורדון: אדוני היושב ראש, יש לי עשר דקות?

אלי אלאלוף: לצערי לא.

<אלי גורדון: אני אוכל לפחות להציג מה עשינו ברפורמה?

אלי אלאלוף: לא.

אלי אלאלוף: אני מצטער.

אלי אלאלוף: יש לי דיון צמוד לדיון זה.

אלי אלאלוף: אני רוצה לעבור להקראה ולהצבעה.

<נעה בן שבת: צו הגנה על בריאות הציבור (מזון) (שינוי התוספת העשירית לחוק), התשע"ו-2016 בתוקף סמכותי לפי סעיפים 313 ו-314 לחוק הגנה על בריאות הציבור (מזון) (להלן – החוק), באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת העבודה, הרווחה והבריאות של הכנסת, אני מצווה לאמור: שינוי התוספת העשירית לחוק אחרי פרט (3) יבוא: "(3א) בעד הגשת בקשה לקבלת אישור מוקדם ליבוא או לחידושו תשולם אגרה בסך של 384 שקלים חדשים בעד כל שנה שלגביה ניתן האישור".

<נעה בן שבת: במקום פרט (4) יבוא: "(4) בעד הגשת בקשה לקבלת תעודת שחרור למשלוח מזון, על כל סוגי המזון שבו, תשולם אגרה לפי קבוצות המזון שבמשלוח, כמפורט להלן: לגבי מזון רגיל – סך של 384 שקלים חדשים לכלל קבוצות המזון הרגיל שבמשלוח.

<נעה בן שבת: לגבי מזון רגיש – סך של 384 שקלים חדשים לכל קבוצת מזון רגיש שבמשלוח, לרבות שימורי בשר ודגים, ולמעט מוצר בשר כהגדרתו בפרק ח' וביצים שלא עברו טיפול טרמי, לפי קבוצות המזון כמפורט להלן: מוצרי חלב ומקביליהם למעט מוצרים כאמור המשויכים לקבוצת שומנים ושמנים ותחליבי שומן.

<נעה בן שבת: שומנים ושמנים ותחליבי שומן.

<נעה בן שבת: קרחונים, כולל שרבט וסורבט.

<נעה בן שבת: פירות וירקות (כולל פטריות, שורשים ופקעות, קטניות ואלו-וורה), עשבי ים, אגוזים וזרעים לרבות קטניות ולמעט פולי סויה ודגנים.

<נעה בן שבת: ממתקים.

<נעה בן שבת: דגנים ומוצריהם המיוצרים מגרעיני דגנים, משורשים ופקעות ומקטניות, למעט מוצרי מאפה שבקבוצת מוצרי מאפה, תערובות להכנתם ובצקים.

<נעה בן שבת: מוצרי מאפה, תערובות להכנתם ובצקים.

<נעה בן שבת: שימורי בשר ומוצריו.

<נעה בן שבת: שימורי דגים ושימורי מוצרי דגים כולל רכיכות, סרטנים, ובעלי חיים מקבוצת האכינודרמיים (קיפודי ים, מלפפוני ים וכולי).

<נעה בן שבת: ביצים שעברו טיפול טרמי ומוצרי ביצים.

<נעה בן שבת: ממתיקים כולל דבש.

<נעה בן שבת: מלח, תבלינים, מרקים, רטבים, סלטים, מוצרים על בסיס חלבון (כולל מוצרי חלבון ופולי סויה).

<נעה בן שבת: מזון ייעודי ותוספי תזונה.

<נעה בן שבת: משקאות למעט מוצרי חלב.

<נעה בן שבת: חטיפים מוכנים לאכילה.

<נעה בן שבת: תוספי מזון וחומרים מסייעי ייצור".

<נעה בן שבת: (4א) בעד הגשת בקשה לקבלת תעודת שחרור לחלק ממשלוח המזון שאותו מבקשים לשחרר תשולם אגרה לפי קבוצות המזון שבמשלוח שאותן מבקשים לשחרר, כמפורט בפסקאות (א) ו-(ב) שבפרט (4).

אלי אלאלוף: לשמחתי כל היבוא הזה לא מדבר אלי.

<רז הילמן: אני מבקש להוסיף סיפא שבכל מקרה האגרה לא תעלה על פעמיים מהאגרה.

אלי אלאלוף: לא.

אלי אלאלוף: ברור שלא.

<עומר וגנר: אפשר משפט אחד, אדוני?

<עומר וגנר: אני מייצג יבואן מזון, חברת אריז שמייבאת גם מזון רגיל וגם מזון רגיש.

אלי אלאלוף: בבקשה.

<עומר וגנר: אנחנו מבקשים מכבוד הוועדה לא לאשר את הסכום של 384 שקלים.

<עומר וגנר: אנחנו סבורים שהוא גבוה מדי.

<עומר וגנר: לחילופין, אנחנו מבקשים שמשרד הבריאות יציג תחשיב מסודר לביקורת.

אלי אלאלוף: תודה רבה.

אלי אלאלוף: לא קיבלנו.

אלי אלאלוף: זכותך להעלות אבל לא קיבלנו.

אלי אלאלוף: משאירים לי את האחריות הבלעדית להצביע פה אחד.

אלי אלאלוף: מי בעד אישור צו הגנה על בריאות הציבור (מזון) (שינוי התוספת העשירית לחוק), התשע"ו-2016?

אלי אלאלוף: מי נגד?

אלי אלאלוף: בעד אישור הצו – פה אחד

אלי אלאלוף: הצו אושר.

אלי אלאלוף: אנחנו מאשרים אותו.

אלי אלאלוף: אלי, כפי שאמרתי אנחנו בספטמבר נקיים דיון ונקיים אותו למשך שלוש שעות על מנת שתתחילו בהצגת ההתארגנות שלכם.

אלי אלאלוף: תודה רבה.

אלי אלאלוף: הישיבה נעולה.